PRIEDŲ SĄRAŠAS

4.10.2. Slėgis pakeičiamas taip: per trumpesnį nei penkių sekundžių tarpsnį atmosferos slėgis pakeičiamas DLDS, tada bent po penkių sekundžių slėgis per trumpesnį nei penkios sekundės laiko tarpsnį sumažinamas iki atmosferos slėgio.

3.3.3. Dujoms nelaidaus gaubto ventiliacijos anga turi būti pačiame aukščiausiame gaubto taške ir dujos per šią angą neturi būti išleidžiamos į šilumos šaltinį, pvz., išmetamųjų dujų srautą. Be to, minėtas srautas turi būti išleidžiamas taip, kad vandenilis negalėtų patekti į transporto priemonės vidų ir (arba) kauptis uždarame ar iš dalies uždarame skyriuje.

3.2.1. Slėgiu įjungiami slėgio ribotuvai prie vandenilio bako (-ų) turi būti pritvirtinami taip, kad srautas būtų išleidžiamas į išvado liniją, kuri sujungta su išore ir kuria srautas išteka iš transporto priemonės į aplinką. Srautai iš šių įtaisų neturi būti išleidžiami į šilumos šaltinį, pvz., į išmetamųjų dujų srautą. Be to, minėti srautai turi būti išleidžiami taip, kad vandenilis negalėtų patekti į transporto priemonės vidų ir (arba) kauptis uždarame skyriuje. Taip pat srautas iš pirminio slėgio ribotuvo neturi būti išleidžiamas į iš dalies uždarą skyrių. Jeigu antrinis slėgio ribotuvas yra trūkioji membrana ir jeigu jis įrengtas vidiniame bake, išoriniame apgaube privaloma įmontuoti atitinkamą ištraukiamosios ventiliacijos įtaisą.

IV PRIEDAS

Naudoti suslėgtąjį (dujinį) vandenilį pritaikytų vandenilio sistemų sudedamųjų dalių ir šių sistemų montavimo vandenilinėse transporto priemonėse reikalavimai

1. ĮVADAS

Šiame priede nustatomi vandenilio sistemų sudedamųjų dalių, išskyrus laikyti suslėgtąjį (dujinį) vandenilį pritaikytus vandenilio bakus, reikalavimai ir bandymo procedūros.

2. BENDRIEJI REIKALAVIMAI

2.1. Vandenilio sistemos sudedamųjų dalių, jungčių skaičius turi būti kuo mažesnis, o linijų ilgis – kuo trumpesnis, tačiau šie parametrai turi būti suderinami su saugos reikalavimais, kad vandenilio sistema galėtų veikti pagal reikalavimus.

2.2. Gamintojas užtikrina, kad medžiagos, kurios buvo naudojamos gaminant vandenilio sistemos sudedamąją dalį arba šią sistemą, būtų suderinamos su vandeniliu, priedais, kuriuos gali tekti naudoti, gamybos teršalais ir numatomomis temperatūros bei slėgio vertėmis.

2.3. Medžiagos suderinamumas su 2.7 skirsnyje apibrėžtomis naudojimo sąlygomis įrodomas taikant 2 ir 3 dalyje nurodytus medžiagų bandymus.

2.4. Slėgio klasifikavimas

Vandenilio sistemos sudedamosios dalys pagal 1 straipsnio 2, 3 ir 4 punktus turi būti klasifikuojamos atsižvelgiant į jų vardinį darbinį slėgį ir funkciją.

2.5. Gamintojas turi užtikrinti, kad temperatūros intervalas atitiktų 2.7.5 skirsnio nuostatas.

2.6. Dokumentai ir bandymo protokolai turi būti pakankamai išsamūs, kad nepriklausoma trečioji bandymo institucija galėtų pakartoti atitinkamus tipo patvirtinimo bandymus ir užtikrinti bandymo rezultatų atkuriamumą.

2.7. Naudojimo sąlygos

Jeigu nenurodyta kitaip, visame šiame priede taikomos šios naudojimo sąlygos.

2.7.1. Naudojimo trukmė

Vandenilio bakų naudojimo trukmę turi nustatyti gamintojas; ši trukmė gali būti skirtinga, tačiau ji negali būti ilgesnė nei 20 metų.

2.7.2. Darbinis slėgis

Transporto priemonės gamintojas nurodo vandenilio sistemos sudedamųjų dalių ir sistemos vardinį (-ius) darbinį (-ius) slėgį (-ius). Taip pat nurodomas sudedamųjų dalių, sumontuotų už pirminio slėgio reguliatoriaus, DLDS.

DLDS vertė turi būti lygi 1 dalies 1.8 skirsnyje nustatyto slėgio, kuris turi apsaugoti nuo viršslėgio, vertei ar ją viršyti.

2.7.3. Išoriniai paviršiai

Vertinant poveikį nustatytoje vietoje sumontuotų vandenilio sistemos sudedamųjų dalių išoriniams paviršiams atsižvelgiama į:

a) vandenį (periodiškai panardinus arba dėl purslų nuo kelio dangos);

b) druską (transporto priemonę eksploatuojant arti jūros arba kai ledui tirpinti naudojama druska);

c) ultravioletinę ir šiluminę saulės spinduliuotę;

d) žvyro dalelių smūgius;

e) tirpiklius, rūgštis ir šarmus, trąšas;

f) transporto priemonių skysčius, įskaitant benziną, hidraulinius skysčius, akumuliatorių baterijos rūgštį, glikolį ir alyvas;

g) išmetamąsias dujas.

2.7.4. Dujų sudėtis

Bandymams atlikti naudojamos suslėgtosios vandenilio dujos turi atitikti standarte ISO/TS 14687-2 nurodyto 1 tipo A kategorijos dujų sudėtį arba būti didesnio grynumo.

2.7.5. Temperatūros vertės

2.7.5.1. Medžiagos temperatūros vertės

Įprastas medžiagų, kurios naudojamos vandenilio sistemos sudedamosiose dalyse, darbinės temperatūros intervalas turi būti nuo –40 °C iki +85 °C, išskyrus atvejus, kai:

a) transporto priemonės gamintojas nurodo žemesnę nei –40 °C temperatūrą;

b) vandenilio sistemos sudedamosios dalys įmontuotos vidaus degimo variklio skyriuje arba jas tiesiogiai veikia vidaus degimo variklio darbinė temperatūra (šio variklio temperatūros intervalas yra nuo –40 °C iki + 120 °C).

2.7.5.2. Dujų temperatūros vertės

Vidutinė dujų temperatūra įprastomis sąlygomis, įskaitant pripildymą ir išleidimą, turi būti nuo –40 °C iki +85 °C, jeigu žemesnės nei –40 °C temperatūros nėra nurodęs transporto priemonės gamintojas.

2.7.6. Pripildymo ciklai

Šis skirsnis taikomas tik vandenilio sistemos 0 klasės sudedamosioms dalims.

2.7.6.1. Bendrosios nuostatos

Vandenilio sistemos sudedamųjų dalių pripildymo ciklų skaičius turi būti 5 000 ciklų, išskyrus 2.7.6.2 ir 2.7.6.3 skirsniuose nurodytus atvejus.

2.7.6.2. Pripildymo ciklų skaičius, jeigu įmontuota naudojimo stebėjimo ir kontrolės sistema

Jeigu į vandenilio sistemą kaip sudedamoji dalis yra įmontuota naudojimo stebėjimo ir kontrolės sistema, vandenilio sistemos sudedamosios dalies pripildymo ciklų skaičių turi nurodyti transporto priemonės gamintojas ir šis skaičius gali būti mažesnis nei 5 000 ciklų, tačiau ne mažesnis nei 1 000 ciklų; skirtingiems įtaisams leidžiama nustatyti kitokį ciklų skaičių atsižvelgiant į projektinę transporto priemonės ridą per naudojimo laiką ir transporto priemonės ridą esant pilnam bakui.

Naudojimo stebėjimo ir kontrolės sistema, jeigu yra viršytas nustatytasis pripildymo ciklų skaičius, turi neleisti eksploatuoti transporto priemonės tol, kol nustatytąją vertę viršijusios vandenilio sistemos sudedamosios dalys nepakeičiamos naujomis vandenilio sistemos sudedamosiomis dalimis.

Saugos samprata, susijusi su naudojimo stebėjimo ir kontrolės sistema, turi būti patvirtinta pagal VI priedą.

2.7.6.3. Sumažintas pripildymo ciklų skaičius

Transporto priemonės gamintojas gali nurodyti sumažintą vandenilio sistemos sudedamųjų dalių pripildymo ciklų skaičių, apskaičiuojamą pagal šią formulę:

pripildymo ciklų skaičius atsižvelgiant į 20 metų naudojimo trukmę: 5 000;

projektinė naudojimo trukmė: x metai (-ų); x ≥ 1;

sumažintas pripildymo ciklų skaičius: 1 000 + 200*x.

Vandenilio sistemos sudedamosios dalys turi būti pakeičiamos prieš baigiantis jų naudojimo trukmei.

2.7.7. Darbo ciklai

2.7.7.1. Bendrosios nuostatos

Vandenilio sistemos sudedamosios dalies darbo ciklų skaičius turi būti 50 000, išskyrus 2.7.7.2 ir 2.7.7.3 skirsniuose numatytus atvejus.

2.7.7.2. Darbo ciklų skaičius, jeigu sumontuota naudojimo stebėjimo ir kontrolės sistema

Jeigu vandenilio sistemos sudedamoji dalis yra joje sumontuota naudojimo stebėjimo ir kontrolės sistema, atsižvelgdamas į projektinę sudedamosios dalies naudojimo trukmę transporto priemonės gamintojas gali nustatyti mažesnį nei 50 000 vandenilio sistemos sudedamųjų dalių darbo ciklų skaičių, tačiau ne mažesnį nei 10 000 darbo ciklų.

Naudojimo stebėjimo ir kontrolės sistema, jeigu yra viršytas nustatytasis pripildymo ciklų skaičius, turi neleisti eksploatuoti transporto priemonės tol, kol nustatytąją vertę viršijusios vandenilio sistemos sudedamosios dalys nepakeičiamos naujomis vandenilio sistemos sudedamosiomis dalimis.

Saugos samprata, susijusi su naudojimo stebėjimo ir kontrolės sistema, turi būti patvirtinta pagal VI priedą.

2.7.7.3. Sumažintas darbo ciklų skaičius

Transporto priemonės gamintojas gali nurodyti sumažintą kiekvienos vandenilio sistemos sudedamosios dalies darbo ciklų skaičių, kuris apskaičiuojamas pagal šią formulę:

darbo ciklų skaičius atsižvelgiant į 20 metų naudojimo trukmę: 50 000;

projektinė naudojimo trukmė: x metai (-ų); x ≥ 1;

sumažintas darbo ciklų skaičius:

10 000 + 2 000*x.

Vandenilio sistemos sudedamosios dalys turi būti pakeičiamos, kai baigiasi jų nustatyta eksploatavimo trukmė.

1 DALIS

NAUDOTI SUSLĖGTĄJĮ (DUJINĮ) VANDENILĮ PRITAIKYTŲ VANDENILIO SISTEMŲ SUDEDAMŲJŲ DALIŲ IR ŠIŲ SISTEMŲ MONTAVIMO VANDENILINĖSE TRANSPORTO PRIEMONĖSE REIKALAVIMAI

1. BENDRIEJI REIKALAVIMAI

1.1. Turi būti imamasi pagrįstų apsaugos priemonių, kad nuo gedimo būtų apsaugomi kiti kontūrai, turintys įtakos vandenilio sistemai.

1.2. Naudojant grynąjį vandenilį vandenilio sistemoje turi būti sukuriamas vardinis darbinis slėgis ir tikrinama, ar nėra nuotėkio, išskyrus baką, kuris tikrinamas paviršinio aktyvumo medžiaga, bei stebima, ar per tris minutes nesusidaro burbulų, arba taikomas patvirtintas lygiavertis metodas.

1.3. Jeigu nustatomas vandenilio nuotėkis arba jeigu vandenilis išleidžiamas, turi būti užtikrinama, kad jis nesikauptų uždaruose arba pusiau uždaruose skyriuose.

1.4. Vandenilio sistemos sudedamosios dalys, iš kurių gali nutekėti vandenilis ir kurios sumontuojamos keleivių arba bagažo skyriuje ar kitame neventiliuojamame skyriuje, turi būti apgaubiamos dujoms nelaidžiu gaubtu pagal 10 skirsnio nuostatas arba turi būti imamasi lygiaverčių priemonių.

1.5. Aplinkos oro temperatūros sąlygomis bake arba bakų sąrankoje turi būti išlaikomas ne mažesnis kaip 0,2 MP slėgis.

1.6. Visi slėgio ribotuvai, kitos saugos sudedamosios dalys ir ventiliavimo linijos turi būti kuo labiau apsaugotos nuo neteisėtos prieigos.

1.7. Jeigu nepavyksta įjungti automatinio vožtuvo, vožtuvas turi persijungti į saugiausią tam tikros funkcijos veikimo režimą.

1.8. Vandenilio sistemos dalis už slėgio reguliatoriaus turi būti apsaugota nuo viršslėgio tuo atveju, jeigu sugestų slėgio reguliatorius. Jeigu naudojamas apsaugos nuo viršslėgio įtaisas, nustatytoji šio įtaiso slėgio vertė atitinkamoje vandenilio sistemos dalyje turi būti mažesnė už DLDS vertę ar lygi šiai vertei.

1.9. Turi būti įrengiama sistema, kuri aptiktų bet kokios šilumokaičio kontūro gedimą ir užtikrintų, kad vandenilis nepatektų į kitą (-us) kontūrą (-us), jeigu sąsaja (-os) nėra pritaikyta (-os) apsaugoti nuo slėgio sumažėjimo bet kuriame kontūre.

2. BAKO MONTAVIMAS TRANSPORTO PRIEMONĖJE

2.1. Bakas arba bakų sąranka gali atlikti integruotąsias transporto priemonės funkcijas. Bakas arba bakų sąranka turi būti suprojektuoti taip, kad atitiktų integruotosios funkcijos reikalavimus ir 2 dalyje nustatytus bako reikalavimus.

Bakas arba bakų sąranka, įskaitant saugos įtaisus, turi būti montuojami ir pritvirtinami taip, kad būtų išlaikomas toliau nurodytų pagreičių poveikis ir kad veikiant šiems pagreičiams nesutrūktų tvirtinimo detalės, o bakas (-ai) nepasislinktų iš pritvirtinimo vietos (tai įrodoma bandymais arba atliekant skaičiavimą). Taikoma masė turi atitikti pagal privalomus reikalavimus surinkto ir pripildyto bako ar tokios pat bakų sąrankos masę.

M1 ir N1 kategorijų transporto priemonės:

a) +/-20 g važiavimo kryptimi;

b) +/-8 g statmenai važiavimo krypčiai horizontaliojoje plokštumoje.

M2 ir N2 kategorijų transporto priemonės:

a) +/-10 g važiavimo kryptimi;

b) +/-5 g statmenai važiavimo krypčiai horizontaliojoje plokštumoje.

M3 ir N3 kategorijų transporto priemonės:

a) +/-6,6 g važiavimo kryptimi;

b) +/ -5 g statmenai važiavimo krypčiai horizontaliojoje plokštumoje.

2.3. 2.2 skirsnio nuostatos netaikomos, jeigu transporto priemonė buvo patvirtinta pagal direktyvas 96/27/EB ir 96/79/EB.

2.4. Vadovaujantis 5 skirsnio nuostatomis, slėgio ribotuvas (-ai) turi atlikti bako arba bakų sąrankos apsaugos nuo gaisro sistemos funkciją, kad būtų išvengta trūkimų. Šiluminė izoliacija arba kitos apsauginės priemonės neturi turėti įtakos slėgio ribotuvo (-ų) atsakui ir veikimo charakteristikoms.

2.5. Bakas arba bakų sąranka su nemetaliniu (-iais) įdėklu (-ais) neturi būti montuojama keleivių salone, bagažo skyriuje arba kitose vietose, kuriose neužtikrinamas pakankamas ventiliavimas, jeigu bakas ar jo sąranka nėra sujungta su sistema, užtikrinančia, kad ištekėjęs vandenilis iš transporto priemonės būtų išleidžiamas į išorę, pvz., pagal 10 skirsnio nuostatas jis sumontuojamas dujoms nelaidžiame gaubte.

3. IŠIMAMOSIOS BAKŲ SISTEMOS

3.1. Vandenilio sistemos sudedamosios dalys, kurios įtraukiamos į išimamąją bakų sistemą, turi atitikti visus šio reglamento reikalavimus, kurie taikomi transporto priemonėje nejudamai sumontuotoms vandenilio sistemoms.

3.2. Išimamąją bakų sistemą galima išimti iš transporto priemonės, jeigu ją reikia pripildyti iš naujo. Bakas (-ai) arba bakų sąranka ir vandenilio sistemos sudedamosios dalys, kurios sudaro išimamąją bakų sistemą, turi būti nejudamai sumontuotos išimamojoje bakų sistemoje.

3.3. Išimamoji bakų sistema turi apsaugoti baką (-us) arba bakų sąranką ir vandenilio sistemos sudedamąsias dalis, kurios sudaro išimamąją bakų sistemą, nuo pažeidimo, kai montavimo, pašalinimo, laikymo ir išėmimo požiūriu reikalingi darbai.

3.4. Turi būti imamasi veiksmingų priemonių užtikrinti, kad išimamosios bakų sistemos nebūtų išimamos neteisėtai.

3.5. Išimamoji bakų sistema viena linija, kuria tekėtų vandenilis, turi būti sujungta su vandenilio sistemos dalimi, nejudamai sumontuota transporto priemonėje. Vardinis darbinis vandenilio sistemos slėgis linijoje turi būti ne didesnis kaip 3,0 MPa.

3.6. Išimamąją bakų sistemą sumontavus transporto priemonėje, šią sistemą sujungti su nejudamai transporto priemonėje įrengta vandenilio sistemos dalimi turi būti įmanoma be įrankių, ir ši jungtis turi atitikti 1.2 ir 2.2 skirsnių reikalavimus.

3.7. Atjungiant išimamąją bakų sistemą išleidžiamo vandenilio kiekis neturi būti didesnis nei 200 Ncm3, o vandenilį draudžiama išleisti greta galimo užsidegimo šaltinio. Turi būti numatytos priemonės, kad vandenilis nesikauptų tuo atveju, jeigu būtų atjungiama keletą kartų paeiliui.

3.8. Išimamosios bakų sistemos jungties dalis, nejudamai pritvirtinta transporto priemonėje, turi būti ypatingos konstrukcijos, naudojama tik tam tikro tipo transporto priemonėje ir nesuderinama su įprastais vandeniliui ar kitiems dujiniams degalams pilti skirtais pripildymo pistoletais.

3.9. Vandenilio srautas iš išimamosios bakų sistemos sustabdomas, jeigu sumontuotos išimamosios bakų sistemos didžiausias leidžiamasis darbinis slėgis viršija nejudamai įrengtos transporto priemonės vandenilio sistemos dalies darbinį slėgį.

3.10. Automatinio (-ių) vožtuvo (-ų), pritvirtinto (-ų) prie bako (-ų) arba bakų sąrankos, neturi būti įmanoma atidaryti, jeigu išimamoji bakų sistema su nejudamai sumontuota transporto priemonės vandenilio sistemos dalimi sujungta netinkamai. Transporto priemonės linijų sistema, prieš leisdama atidaryti automatinį (-ius) vožtuvą (-us), turi patikrinti, ar išimamoji bako sistema su transporto priemone yra sujungta tinkamai. Transporto priemonės linijų sistema, prieš leisdama atidaryti automatinį (-ius) vožtuvą (-us), taip pat turi patikrinti, ar išimamoji bakų sistema yra suderinama su transporto priemonės vandenilio sistema.

3.11. Išimamosios bakų sistemos neturi būti įmanoma atjungti arba išimti, jeigu prie bako (-ų) arba bakų sąrankos pritvirtintas automatinis vožtuvas nėra uždarytas ir jeigu neįjungtas nė vienas degimo įtaisas, pvz., transporto priemonės krosnelės.

3.12. Neturi būti įmanoma naudoti vandenilio sistemos, jeigu visiškai arba iš dalies pažeidžiama išimamosios bakų sistemos jungtis ar elektrinės šios sistemos jungtys, kuriomis ji sujungta su transporto priemone, ir jeigu šis gedimas gali turėti poveikį vandenilio sistemos saugai.

3.13. Išimamosios bakų sistemos montavimo ir jos išėmimo operacijos turi būti apibūdinamos žymenoje, kuri prie transporto priemonės pritvirtinama greta išimamosios bakų sistemos sumontavimo vietos. Žymenoje taip pat turi būti nurodomas vardinis darbinis bako (-ų) arba bakų sąrankos ir išimamosios bakų sistemos jungties slėgis.

3.14. Prie išimamosios bakų sistemos turi būti pritvirtinama žymena, kurioje nurodomas vardinis darbinis bako (-ų) arba bakų sąrankos ir išimamosios bakų sistemos jungties slėgis.

3.15. Išimamoji bakų sistema turi būti ženklinama EB transporto priemonės tipo patvirtinimo numeriu.

4. AUTOMATINIS (-IAI) VOŽTUVAS (-AI) ARBA ATGALINIS (-IAI) VOŽTUVAS (-AI), KURIUO (-IAIS) ATSKIRIAMAS BAKAS AR BAKŲ SĄRANKA ARBA VARYMO SISTEMA

4.1. Automatiniai uždarymo vožtuvai turi būti naudojami pagal Reglamento (EB) Nr. 79/2009 VI priedo 6 skirsnį ir normaliai uždaromi jiems veikiant tuščiąja eiga. Jeigu naudojama bakų sąranka, vožtuvas turi būti tvirtinamas tiesiogiai prie bako arba vieno bako viduje.

4.2. Degalų pildymo jungtys arba talpyklos turi būti naudojamos laikantis Reglamento (EB) Nr. 79/2009 VI priedo 4 skirsnio. Jeigu naudojama bakų sąranka, vožtuvas turi būti tvirtinamas tiesiogiai prie bako arba vieno bako viduje.

4.3. Jeigu pripildymui ir degalų tiekimui į baką arba bakų sąranką naudojama ta pati linija, prie pripildymo linijos jungties tarp pripildymo linijos ir degalų tiekimo linijos ji pritvirtinama taip, kaip aprašyta 4.2 skirsnyje.

4.4. Jeigu sugenda pripildymo linijos arba degalų tiekimo linija (-os), 4.1 ir 4.2 skirsniuose nurodyti uždarymo vožtuvai neturi būti atskiriami nuo bako arba bakų sąrankos.

4.5. Automatinis (-iai) vožtuvas (-ai), kuriuo atskiriamas (-i) kiekvienas bakas arba bakų sąranka, turi būti uždaromas (-i), jeigu sutrinka vandenilio sistemos veikimas ir todėl išleidžiamas vandenilis arba jeigu didelis nuotėkis nustatomas tarp bako arba bakų sąrankos ir vandenilio virsmo sistemos (-ų).

4.6. Degalų srautas į varomąją sistemą turi būti apsaugomas automatiniu vožtuvu. Šis automatinis vožtuvas turi veikti taip, kad vandenilio tiekimas varomajai sistemai būtų nutraukiamas, jeigu varomoji sistema išjungiama neatsižvelgiant į jungiklio padėtį, ir tiekimas neatnaujinamas tol, kol neįjungiama varomoji sistema.

4.7. Degalų srautas į kitą (-as) vandenilio virsmo sistemą (-as) turi būti apsaugomas automatiniu vožtuvu. Šis automatinis vožtuvas turi veikti taip, kad vandenilio tiekimas kitai (-oms) vandenilio virsmo sistemai (-oms) būtų nutraukiamas, jeigu virsmo sistema išjungiama neatsižvelgiant į jungiklio padėtį, ir tiekimas neatnaujinamas tol, kol neįjungiama virsmo sistema.

5. SLĖGIO RIBOTUVAS (-AI)

5.1. Bakų, skirtų suslėgtajam (dujiniam) vandeniliui laikyti, slėgio ribotuvas turi būti savaime neužsidarantis termiškai valdomas įtaisas, kuriuo bakas apsaugomas nuo sprogimo, sukeliamo ugnies.

5.2. Slėgio ribotuvas turi būti tiesiogiai įtaisytas bako angoje ar bent viename bakų sąrankos bake arba vožtuvo, sujungto su baku, angoje taip, kad šiuo įtaisu vandenilis tekėtų į aplinką nukreipta anga, per kurią dujos išleidžiamos iš transporto priemonės.

5.3. Tuo atveju, jeigu kita sudedamoji dalis veiktų įprastai arba jei jos veikimas sutriktų, slėgio ribotuvo neturi būti įmanoma atskirti nuo bako, apsaugoto slėgio ribotuvu.

5.4. Iš slėgio ribotuvo išleidžiamas vandenilio dujas draudžiama nukreipti:

a) neuždengtų elektros gnybtų, neuždengtų elektros jungiklių arba kitų uždegimo šaltinių link;

b) į transporto priemonės keleivių saloną arba bagažo skyrių arba šių patalpų link;

c) į bet kokios transporto priemonės rato konstrukciją arba jos link;

d) bet kokios 0 klasės sudedamosios dalies link;

e) į priekį nuo transporto priemonės arba horizontalia kryptimi nuo jos užpakalinės dalies ar šonų.

5.5. Vidiniai išleidimo angos matmenys turi būti tokie, kad nebūtų kliudoma veikti slėgio ribotuvui.

5.6. Slėgio ribotuvo išleidimo anga turi būti kuo labiau apsaugota, kad neužsikimštų nuo purvo, ledo ir patekusio vandens.

5.7. Slėgio ribotuvo išvadas turi būti įrengtas taip, kad jeigu išleidimo anga atsiskirtų nuo slėgio ribotuvo, susidaręs dujų srautas netekėtų tiesiogiai į kitus bakus ar bakų sąrankas, jeigu jie nebūtų apsaugoti.

6. SLĖGIO RIBOJIMO VOŽTUVAS (-AI)

6.1. Jeigu naudojamas slėgio ribojimo vožtuvas, jis turi būti sumontuojamas taip, kad per šį įtaisą vandenilis tekėtų į aplinką atsidarančiu išvadu, per kurį srautas išleidžiamos iš transporto priemonės.

6.2. Tuo atveju, jeigu kita sudedamoji dalis veiktų įprastai arba jos veikimas sutriktų, slėgio ribojimo vožtuvo neturi būti įmanoma atskirti nuo vandenilio sistemos sudedamųjų dalių ar vandenilio sistemos dalies, kuri apsaugoma šiuo vožtuvu.

6.3. Iš slėgio ribojimo vožtuvo išleidžiamas vandenilio dujas draudžiama nukreipti:

a) neuždengtų elektros gnybtų, neuždengtų elektros jungiklių arba kitų uždegimo šaltinių link;

b) į transporto priemonės keleivių saloną arba bagažo skyrių arba šių patalpų link;

c) į bet kokios transporto priemonės rato konstrukciją arba jos link;

d) bet kokios 0 klasės sudedamosios dalies link.

6.4. Slėgio ribojimo vožtuvo išvadas turi būti kuo labiau apsaugotas, kad neužsikimštų nuo purvo, ledo ir patekusio vandens.

7. STANDŽIOSIOS IR LANKSČIOSIOS DEGALŲ TIEKIMO LINIJOS

7.1. Standžiosios degalų tiekimo linijos turi būti apsaugotos taip, kad jų neveiktų kritinė vibracija arba kiti įtempiai.

7.2. Lanksčiosios degalų tiekimo linijos turi būti apsaugotos taip, kad jų neveiktų sukimosi įtempiai ir kad būtų išvengta abrazyvinio dilimo.

7.3. Standžiosios ir lanksčiosios degalų tiekimo linijos turi būti suprojektuotos taip, kad išimant ar montuojant su jomis sujungtas vandenilio sistemos sudedamąsias dalis šias linijas veiktų kuo mažesni įtempiai.

7.4. Tvirtinimo vietose standžiosios degalų tiekimo linijos ir lanksčiosios degalų tiekimo linijos turi būti pritvirtintos taip, kad būtų išvengta galvaninės ir plyšinės korozijos.

7.5. Standžiosios ir lanksčiosios degalų tiekimo linijos turi būti išvedžiojamos taip, kad būtų kuo mažiau galimybių jas atsitiktinai apgadinti viduje, pvz., dedant ar kilnojant bagažą ar kitus krovinius, arba transporto priemonės išorėje, pvz., atsitrenkus į žemės paviršiaus nelygumus arba dėl transporto priemonės kėliklių ir t. t.

7.6. Kai degalų tiekimo linijos išvedamos pro transporto priemonės kėbulą arba kitas vandenilio sistemos sudedamąsias dalis, šioms linijoms pritaikomi sandarinamo žiedai arba kita apsauginė medžiaga.

7.7. Jeigu jungiamosios detalės sumontuojamos keleivių salone arba uždarame bagažo skyriuje, degalų tiekimo linijos ir jungiamosios detalės išvedamos per uždarąsias įvores, atitinkančias tuos pačius reikalavimus, kurie 10 skirsnyje nustatyti dujoms nelaidiems gaubtams.

8. JUNGIAMOSIOS VANDENILIO SISTEMOS SUDEDAMŲJŲ DALIŲ DETALĖS

8.1. Transporto priemonės gamintojas užtikrina, kad jungiamosioms detalėms naudojamos medžiagos būtų pasirenkamos taip, kad šių detalių neveiktų galvaninė ir plyšinė korozija.

8.2. Turi būti siekiama naudoti kuo mažiau jungčių.

8.3. Gamintojas nustato priemones jungčių nuotėkio bandymams tikrinimo tikslais atlikti. Jeigu nurodoma, kad turi būti atliekamas nuotėkio bandymas, kuriam naudojama paviršinio aktyvumo medžiaga, visos jungtys įrengiamos tose vietose, kurias įmanoma pasiekti.

9. PRIPILDYMO SISTEMA

9.1. Turi būti numatytos priemonės, kad talpyklos nebūtų įmanoma netinkamai sureguliuoti ar pasukti. Talpykla taip pat turi būti kuo labiau apsaugota nuo neteisėto panaudojimo ir purvo bei vandens, pvz., įrengiant sandarų dangtį. Turi būti užtikrinama, kad naudojant talpyklą būtų išvengiama klaidų, kurias įmanoma numatyti.

9.2. Talpykla sumontuojama taip, kad ją pripildant nebūtų reikalinga patekti į keleivių saloną, bagažo skyrių arba bet kokią kitą neventiliuojamą patalpą.

9.3. Talpyklos neleidžiama pritvirtinti greta išorinių energiją sugeriančių elementų, pvz., buferio.

9.4. Vardinio darbinio talpyklos slėgio vertė turi būti lygi vandenilio sistemos 0 klasės sudedamųjų dalių, sumontuotų prieš pirminį slėgio reguliatorių (imtinai), vardinio darbinio slėgio vertei.

9.5. Turi būti užtikrinama, kad, pripildant degalų, varomoji sistema arba vandenilio virsmo sistema (-os), išskyrus saugos įtaisus, neveiktų ir kad transporto priemonė nepradėtų savaime važiuoti.

9.6. Greta degalų pildymo įrangos, pvz., pripildymo angos dangtyje, turi būti pateikiama (-os) žymena (-os), kurioje (-iose) nurodoma ši informacija:

H2duj

„xx“ MPa

„xx“ = vardinis darbinis bako (-ų) slėgis.

10. DUJOMS NELAIDUS GAUBTAS

10.1. Dujoms nelaidus gaubtas turi būti ventiliuojamas ir dujos išleidžiamos į aplinką.

10.2. Transporto priemonėje sumontuoto dujoms nelaidaus gaubto ventiliacijos anga turi būti kuo aukštesniame gaubto taške. Dujos per šią angą neturi būti nukreipiamos į rato konstrukciją arba išleidžiamos į šilumos šaltinį, pvz., išmetamųjų dujų srautą. Be to, minėtas srautas turi būti išleidžiamas taip, kad vandenilis negalėtų patekti į transporto priemonės vidų.

10.3. Dujoms nelaidaus gaubto elektrinės jungtys ir jo sudedamosios dalys turi būti tokios konstrukcijos, kad neatsirastų kibirkščių.

10.4. Atliekant bandymą ventiliacijos linija turi būti sandariai užkimšta; veikiant 0,01 MPa slėgiui dujoms nelaidus gaubtas turi atitikti 1.2 skirsnyje nustatytus sandarumo reikalavimus ir neturi būti aptikta jokių liekamosios deformacijos požymių.

10.5. Visos jungiamosios sistemos prie dujoms nelaidaus gaubto arba įvorės ir išleidžiamosios angos turi būti pritvirtinamos suveržimo įtaisais arba kitomis priemonėmis siekiant užtikrinti, kad būtų įrengta 10.4 skirsnyje nustatytus sandarumo reikalavimus atitinkanti jungtis.

11. ELEKTROS ĮRANGA

11.1. Vandenilio sistemos elektrinės sudedamosios dalys turi būti apsaugotos nuo perkrovų.

11.2. Elektros energijos tiekimo jungtys turi būti sandarios, kad į jas nepatektų vandenilio, jeigu greta yra vandenilio sistemos sudedamųjų dalių arba gali įvykti vandenilio nuotėkis.

12. SAUGOS SISTEMOS

12.1. Saugos sistemos turi būti saugios sugedus arba turi būti įrengti rezerviniai elementai.

12.2. Jeigu saugos sistemos yra saugiosios arba elektroninės savikontrolės sistemos, turi būti taikomi reikalavimai, nustatyti VI priede.

13. VANDENILIO SISTEMOS TIKRINIMO REIKALAVIMAI

13.1. Visos vandenilio sistemos turi būti tikrinamos bent kas 48 mėnesius nuo eksploatavimo pradžios ir kiekvieną kartą, kai jos įrengiamos pakartotinai.

13.2. Patikrinimą pagal I priedo 3 dalyje nustatytus gamintojo techninius reikalavimus atlieka technikos tarnyba.

2 DALIS

Laikyti suslėgtąjį (dujinį) vandenilį pritaikytų vandenilio bakų reikalavimai

1. ĮVADAS

Šioje dalyje nustatomi laikyti suslėgtąjį (dujinį) vandenilį pritaikytų vandenilio bakų reikalavimai ir bandymo procedūros.

1.1. Bakų tipai

Kiekvienas bakas kokiam nors tipui turi būti priskiriamas atsižvelgiant į konstrukcijos tipą pagal Reglamento (EB) Nr. 79/2009 IV priedo 1 punktą.

2. BENDRIEJI REIKALAVIMAI

2.1. Gamintojas gali projektuoti bet kokios formos baką, jeigu jis atitinka visas 3 skirsnyje nustatytas atitinkamas nuostatas.

2.2. Bakų sąranka

2.2.1. Bakų sąrankai tipo patvirtinimas turi būti suteikiamas tarsi ji būtų vienas bakas, jeigu tiek bakų sąrankos, tiek ją sudarančių bakų patvirtinimas suteikiamas pagal 3 ir 4 skirsniuose išdėstytas nuostatas.

2.2.2. Antraip bakų sąrankai kaip vienam bakui tipo patvirtinimą galima suteikti tuo atveju, jeigu bakų sąranka atitinka 3 ir 4 skirsniuose išdėstytas nuostatas. Bakų sąrankos bakai neturi atitikti visų 3 ir 4 skirsniuose išdėstytų nuostatų, jeigu bakų sąranka atitinka visas 3 ir 4 skirsnių nuostatas atsižvelgiant į medžiagos tipą ir taikytą konstrukcijos gamybos metodą.

2.2.3. Nepaisant 2.2.1 ir 2.2.2 skirsnių reikalavimų, bakų sąranka turi atitikti 4.2.4 (atsparumo ugniai bandymas), 4.2.10 (smūginio tąsumo bandymas) ir 4.2.11 (nuotėkio tikrinimas) skirsnių reikalavimus.

2.2.4. Bakų sąranką gali sudaryti ne daugiau nei keturi bakai.

2.2.5. Bakų sąrankoje lanksčiųjų degalų tiekimo linijų neleidžiama naudoti kaip neatskiriamųjų jungiančiųjų degalų tiekimo linijų.

3. Techniniai reikalavimai

3.1. Bendrieji reikalavimai

Bakai turi atitikti 3.2–3.11 skirsniuose nustatytus techninius reikalavimus.

3.2. Apsauga nuo gaisro

Bakas, slėgio ribotuvas (-ai) ir bet kokia papildoma izoliacija arba apsauginė medžiaga – visos šios priemonės turi apsaugoti baką, kad jis, veikiamas ugnies, nesutrūktų. Turi būti nurodoma apsaugos nuo gaisro sistemos schema.

3.3. Angų sriegiai

Visų tipų bakuose leidžiama naudoti angas, kuriose įsriegtas kūginis arba cilindrinis sriegis. Sriegiai turi atitikti pripažintus tarptautinius ir nacionalinius standartus.

3.4. Išorinė apsauga nuo aplinkos poveikio

Visos dangos, kuriomis gali būti padengiamas bakas, turi būti tokios, kad jomis padengus baką, jo mechaninės savybės nepablogėtų. Kad ir kokia būtų danga, tai neturėtų apsunkinti eksploatuojamo bako patikros, o per patikrą gamintojas turi pateikti dangos priežiūros instrukcijas, kad būtų nuolat užtikrinamas bako sandarumas.

3.5. Medžiagų reikalavimai

3.5.1. Bendrosios nuostatos

Naudojamos medžiagos turi atitikti eksploatavimo sąlygas, nustatytas 2.7 skirsnyje. Nesuderinamos medžiagos neturi tarpusavyje liestis.

3.5.2. Plienas

3.5.2.1. Bakams ir įdėklams naudojami plienai turi atitikti standarto ISO 9809-1 6.1–6.4 skirsniuose arba standarto ISO 9809-2 6.1–6.3 skirsniuose nustatytus medžiagų reikalavimus, jeigu jie taikomi.

3.5.2.2. Bakams ir įdėklams naudojami nerūdijantieji plienai turi atitikti standarto EN 1964-3 4.1–4.4 skirsniuose nustatytus reikalavimus.

3.5.2.3. 3 tipo bakų įdėklams naudojami virinami nerūdijantieji plienai turi atitikti standarto EN 13322-2 4.1–4.3 skirsniuose nustatytus reikalavimus, jeigu jie taikomi.

3.5.3. Aliuminio lydinys

3.5.3.1. Bakams ir įdėklams naudojami aliuminio lydiniai turi atitikti standarto ISO 7866 6.1 ir 6.2 skirsniuose nustatytus reikalavimus, jeigu jie taikomi.

3.5.3.2. 3 tipo bakų įdėklams naudojami virinamieji aliuminio lydiniai turi atitikti standarto EN 12862 4.2–4.3 skirsniuose nustatytus reikalavimus.

3.5.4. Plastikinės įdėklų medžiagos

Plastikinių įdėklų medžiaga gali būti termoreaktyvioji arba termoplastinė medžiaga.

3.5.5. Pluoštas

Paskelbtus kompozicinių medžiagų techninių reikalavimų dokumentus, įskaitant pagrindinio bandymo rezultatus, t. y. tempimo bandymo, medžiagos gamintojo rekomendacijos dėl laikymo sąlygų ir laikymo trukmės, bako gamintojas turi saugoti tol, kol pasibaigia numatoma bako konstrukcijos naudojimo trukmė.

Kol nepasibaigė numatytoji kiekvienos bakų partijos naudojimo trukmė, bako gamintojas turi saugoti pluošto gamintojo patvirtinamuosius įrašus, kad kiekviena siunta atitinka gamintojo nurodytus produkto techninius reikalavimus.

3.5.6. Dervos

Polimerinė medžiaga, kuria įmirkomas pluoštas, gali būti termoreaktyvioji arba termoplastinė derva.

3.6. TRŪKIMO SLĖGIŲ SANTYKIS

Mažiausias trūkimo slėgių santykis, t. y. mažiausias tikrasis bako trūkimo slėgis, padalytas iš bako vardinio darbinio slėgio, neturi būti mažesnis nei IV.3.6 lentelėje nurodytos vertės.

IV.3.6 lentelė.

Mažiausias trūkimo slėgių santykis

Bako tipas Konstrukcija 1 tipas 2 tipas 3 tipas 4 tipas Visi metalai 2,5 Apvalkalas Stiklas 2,4 3,4 3,5 Aramidas 2,25 2,9 3,0 Anglies pluoštas 2,25 2,25 2,25 Mišrusis (1)

3.7. Bako gamybos reikalavimai

3.7.1. 1 tipo bakai

Formavimo proceso neleidžiama taikyti užtaisant bakų, kurie pagaminti iš aliuminio lydinio, galus. Plieninių bakų korpuso galai, kurie buvo užtaisyti formuojant, turi būti patikrinti taikant neardomuosius bandymus arba lygiaverčius metodus. Užtaisant galus neleidžiama naudoti pridėtinio metalo. Prieš galų užtaisymo operacijas turi būti patikrinama kiekvieno bako sienelės storis ir paviršiaus apdirbimo kokybė.

Suformavus galus, bakai turi būti apdoroti terminiu būdu projekte nurodytam kiečio sričiai užtikrinti. Neleidžiama taikyti vietinio terminio apdorojimo.

Jei yra kakliuko žiedas, dugno žiedas arba laikiklio tvirtinimo priedai, jie turi būti pagaminti iš medžiagos, suderinamos su bako medžiaga, ir gerai pritvirtinti kokiu nors būdu, išskyrus suvirinimą, litavimą arba kietąjį litavimą.

3.7.2. 2, 3 IR 4 tipo bakai

3.7.2.1. Kompozitinio pluošto apvijos

Jeigu kompozitiniai bakai gaminami iš įdėklo, apvyto ištisinio pluošto apvijomis, pluošto vijimo operacijos turi būti valdomos kompiuteriu arba mechaniniu būdu. Apvejant pluoštą turi būti stebimi pagrindiniai parametrai ir laikomasi leidžiamųjų nuokrypų, o duomenys įrašomi į vijimo protokolą. Pagrindiniai parametrai:

a) pluošto tipas, įskaitant tekstūros vertę ir skirstymą pagal dydį;

b) pluošto vijų skaičius juostos plotyje;

c) dervos tipas ir dervos sudedamųjų dalių santykis mišinyje;

d) įmirkymo metodas, dervos ar pluošto masė arba tūrio dalis;

e) vijimo programos nuoroda ir vyniojimo kampas;

f) žiedinio vyniojimo sūkių skaičius;

g) spiralinio vijimo ciklų skaičius (tik 3 ir 4 tipo bakai);

h) juostos plotis;

i) vijimo įtempis;

j) vijimo greitis;

k) dervos temperatūra.

3.7.2.2. Termoreaktyviųjų dervų kietinimas

Užbaigus vyti pluoštą, termoreaktyviosios dervos turi būti kietinamos; šis procesas atliekamas kaitinant ir taikant iš anksto nustatytą ir kontroliuojamą laiko bei temperatūros programą. Kietinant laiko ir temperatūros duomenys registruojami dokumentuose.

Atliekant bakų, kurių įdėklai pagaminti iš aliuminio lydinio, dervų kietinimą, ilgiausia kietinimo trukmė turi būti trumpesnė, o aukščiausios kietinimo temperatūros vertė – žemesnė už tą trukmę ir temperatūrą, kurias taikant metalo savybėms būtų padaryta neigiamo poveikio.

4 tipo bakų termoreaktyviųjų dervų kietinimo temperatūra turi būti bent 10 °C žemesnė nei plastikinio įdėklo minkštėjimo temperatūra.

3.7.2.3. Savaiminis apspaudimas

Savaiminis apspaudimas, jeigu naudojamas, atliekamas prieš pradedant hidraulinį bandymą. Savaiminio apspaudimo slėgio intervalas turi atitikti gamintojo nustatytas ribas.

3.7.2.4. Metaliniai įdėklai

Nerūdijančio plieno įdėklai turi būti suvirinami pagal standarto EN 13322-2 6.1, 6.2 ir 6.4 skirsnių nuostatas. Aliuminio lydinio įdėklai turi būti suvirinami pagal standarto EN 12862 4.1.2 ir 6.1 skirsnių nuostatas.

3.8. BAKŲ ŽENKLINIMAS

Kiekvieną baką ir, jeigu taikoma, nejudamai užlietų sugrupuotų bakų išorinį paviršių gamintojas turi aiškiai ir nenutrinamai paženklinti ne mažesnio kaip 6 mm dydžio ženklais. Ženklinama žymenomis, įspaustomis į dervų dangas, lipniosiomis žymenomis, mažų įtempių įspaudais, naudojamais 1 ir 2 tipo bakų pastorintuose galuose, arba kokiu nors šių ženklų deriniu. Lipniosios žymenos ir klijavimas turi atitikti standarto ISO 7225 arba lygiaverčio standarto reikalavimus. Leidžiama naudoti sudėtines žymenas, kurios turėtų būti išdėstytos taip, kad jų neuždengtų tvirtinimo laikikliai. Kiekvienas bakas, kurio tipas patvirtintas pagal šį reglamentą, be II priedo 3 dalyje nustatyto EB sudedamosios dalies tipo patvirtinimo ženklo, tam tikroje vietoje turi būti aiškiai ir įskaitomai ženklinamas šiais duomenimis:

a) gamintojo pavadinimas;

b) unikalusis kiekvieno bako serijos numeris;

c) V priedo 3.2 skirsnyje apibūdinta žymena;

d) vardinis darbinis slėgis (MPa) esant 15 °C temperatūrai;

e) gamybos metai ir mėnuo, pvz., 2009 01;

f) „NENAUDOTI NUO yyyy/mm“, čia „yyyy/mm“ reiškia gamybos metus, mėnesį ir patvirtintą bako eksploatavimo trukmę. Tačiau „yyyy/mm“ gali būti nurodyta su sąlyga, kad šis bakas buvo laikomas sausoje vietoje ir jeigu jo neveikė vidinis slėgis;

g) „Pripildymo ciklų skaičius xxxxx“, čia „xxxxx“ reiškia pripildymo ciklų skaičių pagal 2.7.6 skirsnį.

3.9. GAMINIŲ PARTIJOS BANDYMO REIKALAVIMAI

3.9.1. GAMINIŲ PARTIJOS BANDYMAS

3.9.1.1. Bendrosios nuostatos

Gamintojas turi atlikti gatavų bakų, kurie pripažįstami reprezentatyviaisiais gaminiais, partijos bandymą. Gatavi bakai, kurie turi būti išbandyti, pasirenkami iš kiekvienos partijos atsitiktine tvarka. Partija neturi būti didesnė nei 200 gatavų bakų, prie kurių pridedami gatavi bakai, kurie turi būti naudojami atliekant ardomuosius bandymus, arba per vieną pamainą paeiliui pagaminti bakai (pasirenkama didesnė partija).

Partijos bandymų dažnumą galima sumažinti taip:

a) Jeigu, atlikus 1,5 karto daugiau ciklų nei privaloma, iš 10 paeiliui pagamintų bakų partijų nė vienoje iš talpyklų neaptinkama nuotėkio arba nė viena talpykla nesutrūksta, leidžiama atlikti tik vienos iš 5 partijų slėgio ciklo bandymą. Jeigu bent viena išbandyta talpykla neatitinka 1,5 karto didesnio privalomojo ciklų skaičiaus reikalavimo, privaloma atlikti kitų 5 partijų bandymą, kad būtų toliau taikomas retesnis bandymų dažnumas;

b) Jeigu, atlikus 2 kartus daugiau ciklų nei privaloma, iš 10 paeiliui pagamintų bakų partijų nė vienoje iš talpyklų neaptinkama nuotėkio arba nė viena talpykla nesutrūksta, leidžiama atlikti tik vienos iš 10 partijų slėgio ciklo bandymą. Jeigu bent viena išbandyta talpykla neatitinka 2 karto didesnio privalomojo ciklų skaičiaus reikalavimo, privaloma atlikti kitų 10 partijų bandymą, kad būtų toliau taikomas retesnis bandymų dažnumas;

c) jeigu nuo paskutiniojo partijai taikyto slėgio ciklo bandymo praeina daugiau nei 3 mėnesiai, kad būtų toliau taikomas retesnis bandymų dažnumas, atliekamas iš kitos gaminių partijos atrinktos talpyklos slėgio bandymas.

Turi būti atlikti šie gaminių partijos bandymai:

a) turi būti atliekamas vieno gatavo bako aplinkos temperatūros slėgio ciklo bandymas (bandymo dažnumas nurodytas 3.9.1.2 skirsnyje);

b) naudojant vieną gatavą baką, įdėklą arba termiškai apdorotą bandinį, kuris yra reprezentatyvusis gatavų bakų ar įdėklų bandinys, turi būti atliekami kiti lentelėje IV.3.9 nustatyti bandymai;

c) turi būti atliekamas vieno gatavo bako sutrūkimo bandymas. Jeigu gatavo bako aplinkos temperatūros slėgio ciklo bandymo rezultatai atitinka reikalavimus, galima atlikti to paties bako sutrūkimo bandymą;

d) jeigu naudojama išorinė apsauga nuo aplinkos poveikio, pvz., organinė danga ir (arba) dažai, naudojant vieną gatavą baką arba bandinį, kuris yra reprezentatyvusis partijos bandinys, turi būti atliekamas dangos bandymas, taikomas gaminių partijai.

Jeigu išbandoma daugiau bakų nei privaloma, visi rezultatai turi būti pagrindžiami dokumentais.

Visiems bakams, kurie buvo atrinkti gaminių partijos bandymui ir kurių bandymo rezultatai neatitiko nustatytų reikalavimų, turi būti taikomos 3.9.2 skirsnyje nurodytos procedūros.

IV.3.9 lentelė.

Gaminių partijos bandymai

3.9.1.2. Aplinkos temperatūros slėgio ciklo bandymo atlikimo dažnumas

Gatavų bakų aplinkos temperatūros slėgio ciklo bandymas turi būti atliekamas šiuo dažnumu:

a) vienam bakui iš kiekvienos gaminių partijos turi būti taikoma 3 kartus daugiau slėgio ciklų nei 2.7.6 skirsnyje nurodytas pripildymo ciklų skaičius;

b) jeigu iš paeiliui pagamintų 10 gaminių partijų nė vienam bakui, kuriam, kaip nurodyta a punkte, buvo taikomi slėgio ciklai, kurių skaičius 4,5 karto didesnis nei 2.7.6 skirsnyje nurodytas pripildymo ciklų skaičius, nebuvo nustatyta nuotėkio arba jeigu jis nesutrūksta, slėgio ciklo bandymą galima taikyti tik vienam bakui, atrinktam iš 5 gaminių partijų, pasirenkant baką iš pirmosios gaminių partijos, sudarančios 5 partijų imtį;

c) jeigu iš paeiliui pagamintų 10 gaminių partijų nė vienam bakui, kuriam, kaip nurodyta a punkte, buvo taikomi slėgio ciklai, kurių skaičius 6,0 kartus didesnis nei 2.7.6 skirsnyje nurodytas pripildymo ciklų skaičius, nebuvo nustatyta nuotėkio arba jeigu jis nesutrūksta, slėgio ciklo bandymą galima taikyti tik vienam bakui, atrinktam iš 10 gaminių partijų, pasirenkant baką iš pirmosios gaminių partijos, sudarančios 10 partijų imtį;

d) jeigu nuo paskutinės gaminių partijos pagaminimo praeina daugiau nei 3 mėnesiai, bakui iš kitos gaminių partijos taikomi slėgio ciklai, kad būtų toliau taikomas b ar c punktuose nurodytas retesnis bandymų dažnumas;

e) jeigu nors vienas bakas, kuriam buvo taikytas b ar c punktuose nurodytas sumažinto dažnumo slėgio ciklo bandymas, neišlaiko 3 kartus didesnio skaičiaus pripildymo ciklų poveikio, kaip nurodyta 2.7.6 skirsnyje, siekiant, kad vėl būtų taikomas b ar c punkte nustatytas gaminių partijos slėgio ciklo bandymų dažnumas, a punkte nurodytu dažnumu atliekamas bent 10 gaminių partijų slėgio ciklo bandymas;

f) jeigu bent vieno iš a, b arba c punktuose nurodytų bakų neišlaiko 3 kartus didesnio pripildymo ciklų poveikio, kaip nurodyta 2.7.6 skirsnyje, taikant 3.9.2 skirsnyje nurodytą procedūrą turi būti nustatoma ir pašalinama gedimo priežastis. Tada atliekamas taikomas kitų trijų tos gaminių partijos bakų slėgio ciklo bandymas. Jeigu bent vieno iš šių trijų papildomų bakų neišlaiko 3 kartus didesnio skaičiaus slėgio ciklų poveikio, kaip nustatyta 2.7.6 skirsnyje, turi būti atmetama visa partija. Gamintojas turi įrodyti, kad bakai, pagaminti po gaminių partijos bandymo, kurio rezultatai atitiko reikalavimus, atitinka visus gaminių partijos bandymo reikalavimus.

3.9.2. Bandymo rezultatų neatitiktis reikalavimams

Jeigu bandymo rezultatai neatitinka reikalavimų, pakartotinis bandymas arba pakartotinis terminis apdorojimas ir pakartotinis bandymas turi būti atliekamas toliau nurodyta tvarka.

a) Jeigu yra bandymo atlikimo arba matavimo klaidų įrodymų, turi būti atliekamas papildomas bandymas. Jei šio bandymo rezultatas atitinka reikalavimus, į pirmąjį bandymą neatsižvelgiama.

b) Jeigu bandymas buvo atliekamas pagal nustatytus reikalavimus, turi būti nustatyta, kodėl bandymo rezultatai neatitinka reikalavimų.

Jeigu manoma, kad neatitikties priežastis yra taikytas terminis apdorojimas, gamintojas gali papildomai termiškai apdoroti visus tos partijos bakus.

Jeigu neatitiktis nesusijusi su taikytu terminiu apdorojimu, visi aptikti bakai su defektais turi būti atmesti arba pataisyti taikant patvirtintą metodu. Tokiu atveju neatmesti bakai laikomi nauja partija.

Abiem atvejais turi būti pakartotinai atliekami visi atitinkami prototipo ar gaminių partijų bandymai, kad būtų įrodyta naujos gaminių partijos atitiktis. Jei paaiškėja, kad vieno arba daugiau bandymų rezultatai net iš dalies neatitinka reikalavimų, turi būti atmesti visi partijos bakai.

3.10. Gaminių tyrimas ir bandymų reikalavimai

Gaminant bakus ir juos pagaminus visi bakai turi būti tiriami ir išbandomi šia tvarka:

a) tikrinama, ar gatavų bakų pagrindiniai matmenys ir masė bei visi įdėklai ir apvalkalai atitinka konstrukcines leidžiamąsias nuokrypas;

b) tikrinama atitiktis informacinio dokumento priedėlyje, kaip nustatyta II priedo 1 dalyje, nurodytiems pagrindiniams gamybos parametrams, įskaitant bet kokio nurodyto paviršiaus apdirbimo kokybės patikrą, ypatingą dėmesį kreipiant į giliojo tempimo paviršius ir kaltines arba centrifuguojant lietų galinių gaubtų klostes ir įdubas arba angas;

c) atliekami neardomieji metalinių bakų ir įdėklų bandymai pagal standarto ISO 9809 B priedą, standarto EN 1964-3 C priedą arba atitinkamai standarto EN 13322-2 B priedą, arba taikant patvirtintus lygiaverčius metodus, kurie leidžia aptikti didžiausią leidžiamąjį defektų dydį, kad būtų nustatyta, ar didžiausias defektų dydis neviršija konstrukcinio dydžio, kaip nurodyta toliau.

Be to, virinamojo nerūdijančio plieno įdėklai taip pat turi būti tiriami pagal standarto EN 13322-2 6.8.2. skirsnį, o virinamojo aliuminio lydinio įdėklai turi būti tiriami pagal standarto EN 12862 6.2.1 skirsnį (antrąją dalį) ir 6.2.3 skirsnį.

Turi būti nurodomas 1, 2 ir 3 tipų bakų konstrukcijos didžiausias leidžiamasis defekto bet kokioje metalinio bako arba įdėklo vietoje dydis, kuris nei nustatytu pakartotinio bandymo, nei eksploatavimo laikotarpiu netaps kritinis, jeigu pakartotinis bandymas nėra nustatytas. Kritinis defektų dydis apibrėžiamas kaip ribinis viso (bako arba įdėklo) sienelės storio defektas, kuriam atsiradus viduje laikomos dujos galėtų ištekėti, nors bakas dėl to ir nesutrūktų. Defekto dydžiai, kurie taikomi kaip atmetimo kriterijai, jeigu taikomas ultragarsinis bandymas arba lygiavertis metodas, turi būti mažesni nei didžiausi leidžiamieji defektų dydžiai. Daroma prielaida, kad 2 ir 3 tipų bakų nemetalinėms medžiagoms su laiku susiję veiksniai žalos nepadarė. Leidžiamasis defekto dydis, taikomas atliekant neardomuosius bandymus, turi būti nustatomas atitinkamu metodu.

Bakai turi atitikti:

a) metalinių bakų ir įdėklų kiečio bandymo reikalavimus pagal 4.1.8 skirsnį;

b) hidraulinio bandymo reikalavimus pagal 4.2.15 skirsnį;

c) 4 ir 3 tipų bakų su virinamojo metalo įdėklais nuotėkio tikrinimo reikalavimus pagal 4.2.11 skirsnį;

d) ženklinimo patikrinimo reikalavimus pagal 3.8 skirsnį.

Privaloma kiekvieno bako patikrų ir bandymų santrauka pateikiama IV.3.10 lentelėje.

IV.3.10 lentelė.

Gaminių patikra ir bandymai

3.11. Modifikacijos

Modifikacijas galima patvirtinti pagal siauresnę bandymų programą, nustatytą IV.3.11 lentelėje. Turi būti atliekami išsamūs visų svarbių pakeitimų, kuriems netaikoma IV.3.11 lentelė, patvirtinimo bandymai.

IV.3.11 lentelė.

Modifikacijų patvirtinimo bandymai

Bandymo tipas 4.1.1, -4.1.8 skirsniai (medžiagos) jeigu taikoma 4.1.7 skirsnis (vandenilio suderinimas) 4.2.1 skirsnis (sutrūkimas) 4.2.2 skirsnis (aplinkos oro temp. slėgio ciklas) 4.2.3 skirsnis (nuotėkio prieš sutrūkimą bandymas, eksploatacinės charakteristikos) 4.2.4 skirsnis (atsparumo ugniai bandymas) 4.2.5 skirsnis (skverbtis) 4.2.6 skirsnis (cheminių medžiagų poveikis) 4.2.7 skirsnis (kompozitų atsparumo defektams leidžiamosios nuokrypos) 4.2.8 skirsnis (paspartinto poveikio įtrūkimas)– 4.2.10 skirsnis (smūginio tąsumo bandymo) Pralaidumas (4.2.12 skirsnis) sukamasis momentas (4.2.13 skirsnis) vandenilio ciklo bandymas (4.2.14 skirsnis) Pluošto gamintojas 2, 3, 4 2, 3, 4 2, 3, 4 2, 3, 4 3, 4 Metalinių bakų arba įdėklų medžiaga 1, 2, 3 1, 2, 3 1, 2, 3 1, 2, 3 1, 2 1, 2, 3 1, 2, 3 1, 2, 3 2, 3 2, 3 3 Plastikinio įdėklo medžiaga 4 4 4 4 Pluošto medžiaga 2, 3, 4 2, 3, 4 2, 3, 4 2, 3, 4 2, 3, 4 2, 3, 4 2, 3, 4 2, 3, 4 2, 3, 4 3, 4 Dervos medžiaga 2, 3, 4 2, 3, 4 2, 3, 4 2, 3, 4 3, 4 Skersmens pokytis ≤ 20 % 1, 2, 3, 4 1, 2, 3, 4 Skersmens pokytis >20 % 1, 2, 3, 4 1, 2, 3, 4 1, 2, 3, 4 1, 2, 3, 4 2, 3, 4 3, 4 Ilgio pokytis ≤ 50 % 1, 2, 3, 4 — Ilgio pokytis> 50 % 1, 2, 3, 4 1, 2, 3, 4 1, 2, 3, 4 3, 4 Vardinio darbinio slėgio pokytis ≤20 % (11) 1, 2, 3, 4 1, 2, 3, 4 Vardinio darbinio slėgio pokytis >20 % (11) 1, 2, 3, 4 1, 2, 3, 4 1, 2, 3, 4 1, 2, 3, 4 1, 2, 3, 4 Kupolo forma 1, 2, 3, 4 1, 2, 3, 4 4 Angos dydis 1, 2, 3, 4 1, 2, 3, 4 Dangos pokytis 2, 3, 4 2, 3, 4 Galinės įvorės konstrukcija 4* (12) Gamybos proceso pokytis (13) 1, 2, 3, 4 1, 2, 3, 4 Apsaugos nuo gaisro sistema 1, 2, 3, 4 Aiškinamosios pastabos: pvz., skaičiai 2 ir 3 nurodo, kad bandymas taikomas tik 2 ir 3 tipų bakams;

4. BANDYMŲ PROCEDŪROS

4.1. MEDŽIAGŲ BANDYMAI

Medžiagų bandymai atliekami pagal IV.4.1 lentelę ir bandymų procedūras, aprašytas 4.1.1–4.1.8 skirsniuose.

IV.4.1 lentelė.

Medžiagų bandymai

4.1.1. Tempimo bandymas

4.1.1.1. Atranka

Bandymas taikomas tik 4 tipo bakams.

Bandymas taikomas tik plastikinio įdėklo medžiagomis.

Pagal tipo patvirtinimo bandymą privalomų išbandyti įdėklų skaičius: 2.

4.1.1.2. Procedūra

Plastikinio įdėklo medžiagų mechaninės savybės turi būti išbandytos esant –40 °C temperatūrai pagal standarto ISO 527-2 reikalavimus.

4.1.1.3. Reikalavimai

Bandymo rezultatai turi atitikti II priedo 1 dalyje pateikti informacinio dokumento priedėlyje nurodytą gamintojo nustatytą intervalą.

4.1.1.4. Rezultatai

Plastikinio įdėklo medžiagų takumo riba tempiant ir ribinis pailgėjimas turi būti pateikiami bandymo santraukoje, kaip nurodyta EB tipo patvirtinimo liudijimo papildyme (žr. II priedo 2 dalį).

4.1.2. MINKŠTĖJIMO TEMPERATŪROS BANDYMAS

4.1.2.1. Atranka

Bandymas atliekamas tik su 4 tipo bakais.

Bandymas atliekamas tik su polimerinėmis medžiagomis.

Pagal tipo patvirtinimo bandymą privalomų išbandyti įdėklų skaičius: 1.

Pagal gaminių partijos bandymą privalomų išbandyti įdėklų skaičius: 1.

4.1.2.2. Procedūra

Gatavų įdėklų polimerinių medžiagų minkštėjimo temperatūra nustatoma pagal standarto ISO 306 A50 metodą.

4.1.2.3. Reikalavimas

Minkštėjimo temperatūra turi būti ≥ 100 °C.

4.1.2.4. Rezultatai

Minkštėjimo temperatūra pateikiama bandymo santraukoje, kaip nurodyta EB tipo patvirtinimo liudijimo papildyme (žr. II priedo 2 dalį).

4.1.3. Stiklėjimo temperatūros bandymas

4.1.3.1. Atranka

Bandymas taikomas 2, 3 ir 4 tipų bakams.

Bandymas taikomas tik kompozitinėms dervoms.

Pagal tipo patvirtinimo bandymą privalomų išbandyti bandinių skaičius: 3.

4.1.3.2. Procedūra

Dervų medžiagų stiklėjimo temperatūra nustatoma pagal ASTM D3418.

4.1.3.3. Reikalavimai

Bandymo rezultatai turi atitikti II priedo 1 dalyje pateikto informacinio dokumento priedėlyje nurodytą gamintojo nustatytą intervalą.

4.1.3.4. Rezultatai

Galutiniai bandymo rezultatai turi būti pagrindžiami bandymo protokolu ir pateikiami bandymo santraukoje, kaip nurodyta EB tipo patvirtinimo liudijimo papildyme (žr. II priedo 2 dalį). Nurodytina stiklėjimo temperatūra turi būti mažiausia išmatuota vertė.

4.1.4. Dervos atsparumo šlyčiai bandymas

4.1.4.1. Atranka

Bandymas taikomas 2, 3 ir 4 tipų bakams.

Bandymas taikomas tik kompozitinėms dervoms.

Pagal tipo patvirtinimo bandymą privalomų išbandyti bandinių skaičius: 3.

4.1.4.2. Procedūra

Dervų medžiagos turi būti bandomos pagal ASTM D2344/D2344M naudojant reprezentatyvųjį apvalkalo medžiagos pavyzdį.

4.1.4.3. Reikalavimas

Po 24 h trukmės virinimo vandenyje mažiausias kompozito šlyties stipris turi būti 13,8 MPa.

4.1.4.4. Rezultatai

Mažiausias dervos šlyties stipris turi būti pateikiamas bandymo santraukoje, kaip nurodyta EB tipo patvirtinimo liudijimo papildyme (žr. II priedo 2 dalį).

4.1.5. Dangos bandymas

4.1.5.1. Atranka

Bandymas turi būti taikomas visų tipų bakais, jeigu naudojama išorinė danga, apsauganti nuo aplinkos poveikio, pvz., organinė danga ir (arba) dažai.

Pagal tipo patvirtinimo bandymą privalomų išbandyti mėginių skaičius: kaip nustatyta atitinkamuose standartuose.

4.1.5.2. Procedūra ir reikalavimas

Dangos turi būti vertinamos taikant toliau nurodytus bandymų metodus:

a) adhezinis stipris pagal standartą ISO 4624, taikant A arba atitinkamai B metodą. Dangos adhezijos klasė turi būti 4;

b) lankstumas pagal ASTM D522, taikant B metodą ir naudojant nustatyto storio 12,7 mm įtvarą –20 °C temperatūroje. Bandiniai turi būti paruošti pagal ASTM D522. Neturi būti jokių aiškiai matomų plyšių;

c) atsparumas smūgiui pagal ASTM D2794. Danga kambario temperatūroje turi išlaikyti tiesioginį 18 J smūginio tąsumo bandymą;

d) cheminis atsparumas pagal ASTM D1308. Bandymas atliekamas taikant atvirosios dėmės bandymo metodą ir 100 h veikiant 30 % sieros rūgšties tirpalu (akumuliatorinė rūgštis, kurios santykinis tankis 1,219) bei 24 h veikiant polialkilenglikoliu (pvz., stabdžių skysčiu). Neturi būti dangos iškilimo, pūslėjimosi arba minkštėjimo požymių. Adhezija turi atitikti 3 klasės reikalavimus, kai bandoma pagal ASTM D3359. Šio bandymo atlikti neprivaloma, jeigu bandymas atliekamas pagal 4.2.6 skirsnį;

e) šviesos ir vandens poveikis pagal ASTM G154 (poveikio trukmė 1 000 valandų). Neturi būti pūslėjimosi požymių. Adhezija turi atitikti 3 klasės reikalavimus, kai bandoma pagal ISO 4624. Leidžiamas ne didesnis kaip 20 % blizgesio sumažėjimas;

f) jūros rūko poveikis pagal ASTM B117 (poveikio trukmė 500 valandų). Ėsdinimo žymė įbrėžimo ženklo vietoje turi būti ne platesnė kaip 3 mm. Neturi būti nustatoma jokių pūslėjimosi požymių. Adhezija turi atitikti 3 klasės reikalavimus, kai bandoma pagal ASTM D3359;

g) atsparumas pleišėjimui kambario temperatūroje taikant ASTM D3170. Dangos turi būti 7A arba aukštesnės klasės, o pagrindas neturi visiškai matytis.

4.1.5.3. Rezultatai

Galutiniai bandymo rezultatai pateikiami bandymo santraukoje, kaip nurodyta EB tipo patvirtinimo liudijimo papildyme (žr. II priedo 2 dalį).

4.1.6. Partijos bandymas dėl dangų

4.1.6.1. Atranka

Bandymas turi būti taikomas visų tipų bakams, kuriems naudojama išorinė danga, apsauganti nuo aplinkos poveikio, pvz., organinė danga ir (arba) dažai.

Gaminių partijos bandymas – tam tikros partijos bakų ir (arba) bandinių, kurie turi būti išbandyti, skaičius: pagal 3.9.1 skirsnį.

4.1.6.2. Procedūra ir reikalavimas

Dangos turi būti vertinamos taikant šiuos bandymų metodus:

a) dangos storio matavimas pagal standarto ISO 2808 reikalavimus. Storis turi atitikti konstrukcinius reikalavimus;

b) adhezinis stipris pagal standarto ISO 4624 reikalavimus, taikant A arba atitinkamai B metodą. Dangos adhezijos klasė turi būti 4.

4.1.6.3. Rezultatai

Galutiniai bandymo rezultatai turi būti pateikiami bandymo santraukoje, kaip nurodyta EB tipo patvirtinimo liudijimo papildyme (žr. II priedo 2 dalį).

Per visą bako naudojimo trukmę gamintojas turi saugoti dokumentus, kuriuose nurodomos dangos storio ir adhezinio stiprio vertės.

4.1.7. Suderinamumo su vandeniliu bandymas

4.1.7.1. Atranka

Bandymas taikomas 1, 2 ir 3 tipų bakams pagal EB tipo patvirtinimo liudijimo papildymo 2.1.2 skirsnį (žr. II priedo 2 dalį).

Pagal tipo patvirtinimo bandymą privalomų išbandyti bakų ir įdėklų skaičius: 3.

4.1.7.2. Procedūra

Atliekant šį bandymą specialus dėmesys turi būti skiriamas saugai.

Aplinkos oro temperatūroje naudojant vandenilį, toliau nurodytiems įtaisams taikomų slėgio ciklų skaičius turi būti 3 kartus didesnis nei 2.7.6 skirsnyje nurodytas pripildymo ciklų skaičių:

a) bakui, kurio darbinis slėgis ≤ 2,0 MPa ir kurio darbinis slėgis ≥ 1,25 karto didesnis už vardinį darbinį slėgį, arba;

b) įdėklui, veikiamam skirtingo dydžio slėgių, turinčių užtikrinti tokį pat įdėklo sienelės įtempį, kaip ir ≤ 2,0 MPa darbinio slėgio sąlygomis, veikiant už bako vardinį darbinį slėgį ≥ 1,25 karto didesniu slėgiu.

4.1.7.3. Reikalavimas

Bakai arba įdėklai neturi sutrūkti pirmiau nei patiria tokio skaičiaus slėgio ciklų poveikį, kuris yra 3 kartus didesnis už 2.7.6 skirsnyje nurodytą pripildymo ciklų skaičių.

4.1.7.4. Rezultatai

Galutiniai bandymo rezultatai turi būti pagrindžiami bandymo protokolu ir pateikiami bandymo santraukoje, kaip nurodyta EB tipo patvirtinimo liudijimo papildyme (žr. II priedo 2 dalį).

Per visą bako naudojimo trukmę gamintojas turi saugoti dokumentus, kuriuose nurodomi rezultatai.

4.1.8. Kiečio bandymas

4.1.8.1. Atranka

Bandymas taikomas visiems bakams ir 1, 2 ir 3 tipų bakų įdėklams.

Bandymas taikomas tik metalams.

Pagal gaminių bandymą privalomų išbandyti bakų ir įdėklų skaičius: visi įdėklai.

Bandymas turi būti atliekamas užbaigus galutinį terminį apdorojimą.

4.1.8.2. Procedūra

Kiečio bandymas turi būti atliekamas bandant kiekvieno bako arba įdėklo lygiagrečią sienelę iš vidurio ir įgaubto galo pagal ISO 6506-1.

4.1.8.3. Reikalavimas

Kiečio vertė turi atitikti vieną iš verčių, nurodytų verčių intervale.

4.1.8.4. Rezultatai

Kiečio vertė turi būti pateikiama bandymo santraukoje, kaip nurodyta EB tipo patvirtinimo liudijimo papildyme (žr. II priedo 2 dalį).

Per visą bako naudojimo trukmę gamintojas turi saugoti dokumentus, kuriuose nurodomi rezultatai.

4.2. Bako bandymai

4.2.1. Sutrūkimo bandymas

4.2.1.1. Atranka

Bandymas taikomas visų tipų bakams.

Pagal tipo patvirtinimo bandymą privalomų išbandyti gatavų bakų skaičius: 3.

Pagal tipo patvirtinimo bandymą privalomų išbandyti įdėklų skaičius: 1 (papildomas bandymas tik su 2 tipo bakais).

Gaminių partijos bandymas – gatavų bakų iš kiekvienos gaminių partijos, kurie turi būti išbandyti, skaičius: pagal 3.9.1 skirsnį.

4.2.1.2. Procedūra

Aplinkos oro temperatūroje toliau nurodoma tvarka atliekamas hidraulinis bakų trūkimo bandymas.

Slėgio didinimo sparta turi būti ≤ 1,4 MPa/s, jeigu slėgis 80 % didesnis už vardinį darbinį slėgį, padaugintą iš 3.6 skirsnyje nurodyto trūkimo slėgių santykio. Jeigu slėgio didinimo sparta didesnė kaip 0,35 MPa/s, kai slėgis vardinį darbinį slėgį viršija 80 %, padauginus iš trūkimo slėgių santykio, tada arba bakas nuosekliai montuojamas tarp slėgio šaltinio ir slėgio matavimo įtaiso, arba trukmė, kai slėgis viršija vardinį darbinį slėgį, padaugintą iš trūkimo slėgių santykio, turi būti ilgesnė nei 5 sekundės.

4.2.1.3. Reikalavimas

Bako trūkimo slėgis vardinį darbinį slėgį turi viršyti tiek kartų, koks trūkimo slėgių santykis nurodytas 3.6 skirsnyje.

2 tipo bako įdėklo trūkimo slėgis vardinį darbinį slėgį turi viršyti 1,25 karto.

4.2.1.4. Rezultatai

Trūkimo slėgis turi būti pateikiamas bandymo santraukoje, kaip nurodyta EB tipo patvirtinimo liudijimo papildyme (žr. II priedo 2 dalį).

Per visą bako naudojimo trukmę gamintojas turi saugoti dokumentus, kuriuose įrašyta trūkimo slėgio vertė.

4.2.2. Aplinkos temperatūros slėgio ciklo bandymas

4.2.2.1. Atranka

Bandymas taikomas visų tipų bakams.

Pagal tipo patvirtinimo bandymą privalomų išbandyti gatavų bakų skaičius: 2.

Gaminių partijos bandymas – gatavų bakų iš kiekvienos partijos, kurie turi būti išbandyti, skaičius: pagal 3.9.1 skirsnį.

4.2.2.2. Procedūra

Bandymas slėgio ciklais aplinkos oro temperatūroje atliekamas šia tvarka:

a) išbandomas bakas pripildomas korozijos nesukeliančio skysčio, pvz., alyvos, vandens su inhibitoriumi arba glikolio;

b) veikiama slėgio ciklais, kurių skaičius 3 kartus viršija 2.7.6 skirsnyje nurodytą pripildymo ciklų skaičių, nuo ≤ 2,0 MPa iki už vardinį darbinį slėgį ≥ 1,25 karto didesniu slėgiu; sparta neturi būti didesnė nei 10 ciklų per minutę.

Jeigu atliekamas tipo patvirtinimo bandymas, bakai slėgio ciklais veikiami tol, kol bakas sutrūksta, arba slėgio ciklais, kurių skaičius ne daugiau kaip 9 kartus viršija pripildymo ciklų skaičių.

Atliekant gaminių partijos bandymą turi būti laikomasi 3.9.1 skirsnio reikalavimų.

4.2.2.3. Reikalavimas

Jeigu atliekamas tipo patvirtinimo bandymas, nesutrūkdami bakai turi išlaikyti tokį skaičių slėgio ciklų, kuris 9 kartus viršija pripildymo ciklų skaičių, ir šiuo atveju nereikia atlikti 4.2.3 skirsnyje nurodyto nuotėkio prieš sutrūkimą vertinimo, arba bakams turi būti nustatomi nuotėkio, o ne sutrūkimo požymiai. Atliekant gaminių partijos bandymą nesutrūkdami bakai turi išlaikyti tokį skaičių slėgio ciklų, kuris 3 kartus viršija 2.7.6 skirsnyje nustatytą pripildymo ciklų skaičių.

4.2.2.4. Rezultatai

Ciklų skaičius iki trūkimo, trūkimo vieta ir trūkimo pradžios aprašymas turi būti pagrindžiami dokumentais ir pateikiama bandymo santraukoje, kaip nurodyta EB tipo patvirtinimo liudijimo papildyme (žr. II priedo 2 dalį).

Per visą bako naudojimo trukmę gamintojas turi saugoti dokumentus, kuriuose nurodomi rezultatai.

4.2.3. NUOTĖKIO PRIEŠ SUTRŪKIMĄ VERTINIMAS (NPSV)

4.2.3.1. Atranka

Bandymas taikomas visų tipų bakams. Jo atlikti neprivaloma, jeigu jau buvo įrodyta, kad bako konstrukcija išlaikė 9 kartus didesnį skaičių pripildymo ciklų, kaip nurodyta 2.7.6 skirsnyje, ir bandymas buvo atliekamas pagal 4.2.2 skirsnio reikalavimus.

Pagal tipo patvirtinimo bandymą privalomų išbandyti gatavų bakų skaičius: 3.

4.2.3.2. Procedūra

Bakas išbandomas šia tvarka:

a) išbandomas bakas pripildomas korozijos nesukeliančio skysčio, pvz., alyvos, vandens su inhibitoriumi arba glikolio;

b) bakas veikiamas ≤ 2,0 MPa ir už vardinį darbinį slėgį ≥ 1,5 karto didesnio slėgio ciklais, kurių sparta yra ≤ 10 ciklų per minutę, o ciklų skaičius 3 kartus didesnis už 2.7.6 skirsnyje nurodytą pripildymo ciklų skaičių.

4.2.3.3. Reikalavimas

Turi būti nustatytas nuotėkis iš išbandytų bakų arba jie neturi sutrūkti paveikti tokio skaičiaus ciklų, kuris 3 kartus didesnis nei 2.7.6 skirsnyje nurodytas pripildymo ciklų skaičius.

4.2.3.4. Rezultatai

Ciklų skaičius iki trūkimo, trūkimo vieta ir trūkimo pradžios aprašymas turi būti pagrindžiami dokumentais ir pateikiama bandymo santraukoje, kaip nurodyta EB tipo patvirtinimo liudijimo papildyme (žr. II priedo 2 dalį).

4.2.4. Atsparumo ugniai bandymas

4.2.4.1. Atranka

Bandymas taikomas visų tipų bakams.

Pagal tipo patvirtinimo bandymą privalomų išbandyti gatavų bakų skaičius: bent 1.

4.2.4.2. Procedūra

Atliekant šį bandymą specialus dėmesys turi būti skiriamas saugai.

Naudojant vandenilį ar kitas dujas, kurių šiluminis slėgis yra aukštesnis, bakas veikiamas slėgio, kuris didinamas tol, kol jo vertė atitinka vardinio darbinio slėgio vertę. Slėgio veikiamas bakas turi būti išbandomas toliau nurodoma tvarka:

a) bakas dedamas horizontaliai maždaug 100 mm virš tolygios ugnies šaltinio, kurio ilgis 1,65 m. Ugnies šaltinio išdėstymas turi būti aprašytas pakankamai išsamiai siekiant užtikrinti, kad būtų įmanoma atkurti tiekiamąją šiluminę galią. Jei atliekant bandymą įvyksta koks nors gedimas arba naudojamas netinkamas ugnies šaltinis, rezultatas turi būti paskelbtas negaliojančiu;

b) jeigu bakas yra ≤ 1,65 m, jis dedamas virš ugnies šaltinio vidurio;

c) jeigu bakas yra > 1,65 m ir jeigu slėgio ribotuvas sumontuotas tik viename jo gale, ugnies šaltinis turi sutapti su kitu bako galu;

d) jeigu bakas yra > 1,65 m ir slėgio ribotuvai sumontuoti daugiau nei vienoje bako vietoje per visą jo ilgį, ugnies šaltinio centras turi būti didžiausios horizontalės, skiriančios slėgio ribotuvus, viduryje;

e) jeigu bakas yra > 1,65 m ir jeigu jis apsaugotas papildoma šilumine izoliacija, turi būti atliekami 2 atsparumo ugniai bandymai veikiant vardiniam darbiniam slėgiui. Atliekant vieną iš bandymų bakas dedamas virš ugnies šaltinio vidurio, atliekant antrąjį – ugnies šaltinis turi sutapti su vienu iš bako galų;

f) turi būti naudojamas metalinis ekranas, kad liepsna negalėtų tiesiogiai kaitinti bako vožtuvų, jungčių arba viršslėgio įtaisų. Metalinis ekranas neturi tiesiogiai liestis su slėgio ribotuvais. Sugedus bet kuriam vožtuvui, jungčiai arba vamzdžiui, kurie pagal projektą nėra numatytos apsaugos sistemos dalis, rezultatas turi būti paskelbtas negaliojančiu;

g) paviršiaus temperatūra turi būti matuojama bent trimis termoporomis, išdėstytomis išilgai bako apačios ne didesniu kaip 0,75 m atstumu viena nuo kitos. Turi būti naudojamas metalinis ekranas, kuris neleistų liepsnai susiliesti tiesiogiai su termoporomis. Užuot taikius šį būdą, termoporas dar galima įdėti į kvadratinius metalinius blokus, kurių kraštinė būtų mažesnė kaip 25 mm x 25 mm x 25 mm;

h) ugnies šaltinis, kai jis uždegamas, iš karto turi imti tiesiogiai kaitinti bako paviršių per visą jo skersmenį;

i) atliekant bandymą termoporų temperatūra ir bako slėgis turi būti registruojama ≤ 10 sekundžių intervalu;

j) po 5 minučių nuo ugnies šaltinio uždegimo ir per likusią bandymo trukmę bent vienos termoporos temperatūros vertė turi būti ne žemesnė kaip 590 °C.

4.2.4.3. Reikalavimas

Bakas turi būti ventiliuojamas slėgio ribotuvu (-ais) ir neturi sutrūkti.

4.2.4.4. Rezultatai

Rezultatai turi būti pateikiami bandymo santraukoje, kaip nurodyta EB tipo patvirtinimo liudijimo papildyme (žr. II priedo 2 dalį; santraukoje turi būti pateikiami bent šie kiekvieno bako duomenys:

a) laikas, praėjęs nuo ugnies uždegimo iki ventiliavimo naudojant slėgio ribotuvą (-us) pradžios;

b) didžiausias slėgis ir ventiliavimo trukmė, kol užtikrinamas ≤ 1,0 MPa slėgis.

4.2.5. Skverbties bandymas

4.2.5.1. Atranka

Bandymas taikomas visų tipų bakams.

Pagal tipo patvirtinimo bandymą privalomų išbandyti gatavų bakų skaičius: 1.

4.2.5.2. Procedūra

Bakas su apsaugine danga turi būti bandomas toliau nurodoma seka.

a) Naudojant suslėgtąsias dujas slėgis didinamas tol, kol vardinio darbinio slėgio vertė padidėja iki ±1,0 MPa.

b) Bent viena šoninė bako sienelė turi būti prakirsta 7,62 mm arba didesnio kalibro šarvamuše kulka arba smogtuvu. Kulka arba smogtuvas turi trenktis į šoninę sienelę maždaug 45° kampu.

4.2.5.3. Reikalavimas

Bakas neturi trūkti.

4.2.5.4. Rezultatai

Apytikslis įėjimo ir išėjimo angų dydis bei vieta turi būti pateikiama bandymo santraukoje, kaip nurodyta EB tipo patvirtinimo liudijimo papildyme (žr. II priedo 2 dalį).

4.2.6. Cheminių medžiagų poveikio bandymas

4.2.6.1. Atranka

Bandymas taikomas 2, 3 ir 4 tipų bakams.

Pagal tipo patvirtinimo bandymą privalomų išbandyti gatavų bakų skaičius: 1.

4.2.6.2. Procedūra

Bakas, įskaitant dangą, jeigu taikoma, turi būti išbandytas toliau nurodoma seka:

a) viršutinė bako dalis turi būti suskirstyta į penkis atskirus plotus, kurie pažymimi išankstinio sąlygų sudarymo (naudojant smūginės apkrovos švytuoklę) ir skysčių poveikio tikslais. Kiekvieno iš tų penkių plotų vardinis skersmuo turi būti 100 mm. Šių penkių plotų neprivaloma išdėstyti išilgai vienos linijos, tačiau jie neturi persidengti;

b) 5 kiekvieno iš šių penkių plotų apytikrį centrą smogiama smūginės apkrovos švytuokle. Smūgiavimui naudojamas kūnas turi būti iš plieno pagaminta lygiašonė trikampė piramidė, kurios viršūnė ir briaunos apvalinamos 3 mm spinduliu. Švytuoklės smūgiavimo centras turi sutapti su piramidės masės centru; jo atstumas iki švytuoklės sukimosi ašies turi būti 1 m, o suminė švytuoklės masė smūgiavimo centro atžvilgiu turi būti 15 kg. Švytuoklės energija smūgio momentu turi būti ne mažesnė kaip 30 J ir kuo artimesnė šiai vertei. Švytuoklei trenkiantis į baką, nustatyta bako padėtis turi būti sutvirtinta galinėmis įvorėmis ar numatytais montavimo laikikliais. Atliekant išankstinį sąlygų sudarymą bako neturi veikti joks slėgis;

c) kiekvienas iš penkių plotų, kuriuose atliktas išankstinis sąlygų sudarymas, turi būti veikiamas vienu iš penkių tirpalų. Šie penki tirpalai: i) sieros rūgštis – 19 % tūrio tirpalas vandenyje; ii) natrio hidroksidas: – 25 % masės tirpalas vandenyje; iii) metanolis ir (arba) benzinas – 5/95 % koncentracijos; iv) amonio nitratas – 28 % masės tirpalas vandenyje; v) stiklo ploviklis (50 % tūrio metilo alkoholio tirpalas vandenyje);

d) skysčiui veikiant baką, bakas dedamas taip, kad veikiamas plotas būtų aukščiausioje vietoje. Ant kiekvieno pradiniu ploto, kuriame atliktas išankstinis sąlygų sudarymas ir kuris veikiamas skysčiu, turi būti dedamas stiklo vatos tamponas (maždaug 0,5 mm storio ir 100 mm skersmens). Ant stiklo vatos užlašinama tiek bandymo skysčio, kad jo užtektų visam tampono paviršiui per visą tampono storį tolygiai sušlapinti ir kad tamponas visą bandymo trukmę išliktų drėgnas;

e) taikoma tiek nuo ≤ 2MPa iki ≥ 1,25 karto už vardinį darbinį slėgį didesnio pripildymo slėgio ciklų, kiek nustatyta pagal 2.7.6 skirsnį; didžiausia slėgio didinimo sparta 2,75 MPa/s;

f) slėgis didinimas tiek, kad jis 1,25 karto būtų didesnis už vardinį darbinį slėgį, ir išlaikomas ne trumpiau kaip 24 valandas, kol baigsis bent 48 valandų trukmės skysčių, naudojamų atliekant aplinkos poveikio bandymą, poveikis (slėgio ciklų ir išlaikyto slėgio);

g) trūkimo bandymas pagal 4.2.1.2 skirsnio reikalavimus.

4.2.6.3. Reikalavimas

Bako trūkimo slėgis turi būti ≥ 1,8 karto didesnis už vardinį darbinį slėgį.

4.2.6.4. Rezultatai

Trūkimo slėgis turi būti pateikiamas bandymo santraukoje, kaip nurodyta EB tipo patvirtinimo liudijimo papildyme (žr. II priedo 2 dalį).

4.2.7. Kompozitų atsparumo defektams bandymas

4.2.7.1. Atranka

Bandymas taikomas 2, 3 ir 4 tipų bakams.

Pagal tipo patvirtinimo bandymą privalomų išbandyti gatavų bakų skaičius: 1.

4.2.7.2. Procedūra

Apsaugine danga padengtas bakas turi būti išbandytas toliau nurodoma seka:

a) Apvalkale turi būti padaroma išilginių įpjovų. Jos turi būti didesnės už apžiūros būdu nustatomas ribines vertes, kurias yra nustatęs gamintojas; šoninėje bako sienelėje turi būti padaromos bent šios išilginės įpjovos: i) 25 mm ilgio, 1,25 mm gylio; ii) 200 mm ilgio, 0,75 mm gylio.

b) Bakas, kuriame padaryta įpjovų, aplinkos oro temperatūroje veikiamas nuo ≤ 2,0 MPa iki ≥ 1,25 karto už vardinį darbinį slėgį didesnio slėgio ciklais, kurių skaičius 3 kartus didesnis už 2.7.6 skirsnyje nustatytą pripildymo ciklų skaičių.

4.2.7.3. Reikalavimas

Veikiant slėgio ciklų, kurių skaičius 0,6 karto didesnis nei 2.7.6 skirsnyje nustatytas pripildymo ciklų skaičius, neturi būti nustatoma nuotėkio iš bako arba bakas neturi sutrūkti, tačiau nustatoma nuotėkio iš bako požymiai gali būti nustatyti per likusius slėgio ciklus.

4.2.7.4. Rezultatai

Slėgio ciklų skaičius iki trūkimo ir trūkimo vieta bei įtrūkimo pradžios aprašymas pateikiami bandymo santraukoje, kaip nurodyta EB tipo patvirtinimo liudijimo papildyme (žr. II priedo 2 dalį).

4.2.8. Paspartinto poveikio įtrūkimo bandymas

4.2.8.1. Atranka

Bandymas taikomas 2, 3 ir 4 tipų bakams.

Pagal tipo patvirtinimo bandymą privalomų išbandyti gatavų bakų skaičius: 1.

4.2.8.2. Procedūra

Bakas be jokios apsauginės dangos turi būti išbandytas šia seka:

a) bakas 1 000 valandų 85 °C temperatūroje veikiamas slėgiu, kuris ne daugiau kaip 1,25 karto viršija vardinį darbinį slėgį;

b) pagal 4.2.12 skirsnio reikalavimus taikomas trūkimo bandymas.

4.2.8.3. Reikalavimas

Bako trūkimo slėgio vertė turi būti ≥ 0,85 karto didesnė už vardinio darbinio slėgio vertę, padaugintą iš 3.6 skirsnyje nurodyto trūkimo slėgių santykio.

4.2.8.4. Rezultatai

Trūkimo slėgis pateikiamas bandymo santraukoje, kaip nurodyta EB tipo patvirtinimo liudijimo papildyme (žr. II priedo 2 dalį).

4.2.9. Kraštutinės temperatūros slėgio ciklo bandymas

4.2.9.1. Atranka

Bandymas taikomas 2, 3 ir 4 tipų bakams.

Pagal tipo patvirtinimo bandymą privalomų išbandyti gatavų bakų skaičius: 1.

4.2.9.2. Procedūra

Bakai su kompozitiniu apvalkalu, tačiau be jokios apsauginės dangos, turi būti išbandomi toliau nurodoma seka, taikant hidrostatinio slėgio ciklus:

a) 48 valandas kondicionuojami ≥ 85 °C temperatūros ir ≥ 95 % santykinio drėgnio sąlygomis;

b) ≥ 85 °C temperatūros ir ≥ 95 % santykinio drėgnio sąlygomis veikiami nuo ≤ 2,0 MPa iki ≥ 1,25 karto už vardinį darbinį slėgį didesnio slėgio ciklais, kurių skaičius 1,5 karto didesnis už pripildymo ciklų skaičių, kuris nustatyta pagal 2.7.6 skirsnį;

c) stabilizuojami aplinkos oro sąlygomis;

d) bakas ir bandomasis skystis kondicionuojami iki ≤ –40 °C temperatūros (temperatūra matuojama bako paviršiuje ir skystyje);

e) ≤ –40 °C temperatūros sąlygomis veikiami slėgio, kurio dydis nuo ≤ 2,0 MPa iki ≥ vardinio darbinio slėgio, ciklais, kurių skaičius 1,5 karto didesnis už pripildymo ciklų skaičių, kuris nustatyta pagal 2.7.6 skirsnį;

f) pagal 4.2.11 skirsnio reikalavimus atliekamas nuotėkio tikrinimas (22);

g) pagal 4.2.1.2 skirsnio reikalavimus taikomas trūkimo bandymas.

Aiškinamoji pastaba:

4.2.9.3. Reikalavimas

Neturi būti nustatyta bakų, išbandytų taikant slėgio ciklus, trūkimo, nuotėkio arba pluošto išsivyniojimo požymių.

Jeigu privaloma patikrinti nuotėkį, turi būti atliekamas nuotėkio tikrinimas.

Bakai neturi sutrūkti veikiami slėgio, kurio vertė apskaičiuojama mažesnę nei 85 % vardinio darbinio slėgio vertę padauginus iš 3.6 skirsnyje nurodyto trūkimo slėgių santykio.

4.2.9.4. Rezultatai

Trūkimo slėgis turi būti pateikiamas bandymo santraukoje, kaip nurodyta EB tipo patvirtinimo liudijimo papildyme (žr. II priedo 2 dalį).

4.2.10. Smūginio tąsumo bandymas

4.2.10.1. Atranka

Bandymas taikomas 3 ir 4 tipų bakams.

Pagal tipo patvirtinimo bandymą privalomų išbandyti gatavų bakų skaičius: bent 1 (visus smūginio tąsumo bandymus leidžiama atlikti su vienu baku, o atskirus bandymus – su ne daugiau kaip 3 bakais).

4.2.10.2. Procedūra

4.2.10.2.1. Kritimo bandymai atliekami aplinkos oro temperatūroje su bakais, kurių neveikia joks vidinis slėgis ir prie kurių nepritvirtinti vožtuvai. Į sriegines angas leidžiama įkišti tamponą, kad nebūtų apgadintas sriegis ir sandariklio paviršiai.

Bakas turi būti metamas ant lygaus ir horizontalaus betoninio pagrindo arba panašaus kietumo grindų.

Bakas turi būti išbandytas toliau nurodoma seka:

a) bakas metamas vieną kartą horizontalioje padėtyje, kai jo apačia yra 1,8 m virš žemės paviršiaus;

b) bakas metamas vertikalioje padėtyje, po vieną kartą ant kiekvieno iš abiejų bako galų (potencinė energija ≥ 488 J), tačiau bako galas jokiu būdu neturi būti aukščiau nei 1,8 m virš žemės paviršiaus;

c) bakas metamas vieną kartą 45° kampu; tada nesimetriniai ir necilindriniai bakai 90° kampu sukami apie išilginę ašį ir vėl metami 45° kampu (bako sunkio centras turi būti 1,8 m virš žemės paviršiaus). Tačiau jeigu atstumas nuo bako apačios iki žemės paviršiaus yra mažesnis nei 0,6 m, metimo kampas turi būti pakeistas, kad būtų išlaikytas ne mažesnis kaip 0,6 m aukštis ir 1,8 m sunkio centro aukštis virš žemės paviršiaus;

d) negalima mėginti neleisti bakui šoktelėti vertikaliai į viršų, tačiau galima neleisti bakui apvirsti atliekant vertikalaus kritimo bandymą;

e) bakas turi būti veikiamas slėgio, kurio intervalas nuo ≤ 2,0 MPa iki ≥ 1,25 karto didesnis už vardinį darbinį slėgį, ciklais, kurių skaičius 3 kartus didesnis už 2.7.6 skirsnyje nurodytų pripildymo ciklų skaičių.

4.2.10.2.2. Antraip bakų su specialia danga, iš kurios galima spręsti, kad jie jau buvo mesti iš tam tikro aukščio, metimo aukščio ir potencinės energijos vertė turi būti lygi pusei 4.2.10.2.1 skirsnio a–c punktuose nurodytos vertės, t. y. 0,9 m, o ne 1,8 m, ir 0,3 m, o ne 0,6 m, taip pat 244 J, o ne 488 J.

4.2.10.3. Reikalavimai

Jeigu bakas buvo veikiamas ciklų, kurių skaičius 0,6 karto didesnis už pripildymo ciklų skaičių, nustatytą pagal 2.7.6 skirsnį, neturi būti nustatyta nuotėkio iš bako požymių ir jis neturi sutrūkti, tačiau nuotėkio požymiai gali būti nustatyti, jeigu bakui taikomi likę bandymo ciklai.

Be to, jeigu tai yra bakai su specialia danga, kaip nurodyta 4.2.10.2.2 skirsnyje, joje gali būti aiškiai matoma metus atsiradusių deformacijos požymių, kuriuos yra nurodęs bako gamintojas.

4.2.10.4. Rezultatai

Ciklų iki trūkimo skaičius ir trūkimo vietos bei trūkimo pradžios aprašymas turi būti pateikiami bandymo santraukoje, kaip nurodyta EB tipo patvirtinimo liudijimo papildyme (žr. II priedo 2 dalį).

4.2.11. Nuotėkio tikrinimas

4.2.11.1. Atranka

Bandymas taikomas 4 tipo bakams ir 3 tipo bakams su virinamojo metalo įdėklais.

Pagal tipo patvirtinimo bandymą privalomų išbandyti gatavų bakų skaičius: 1.

Pagal gaminių partijos bandymą privalomų išbandyti gatavų bakų iš gaminių partijos skaičius: nustatoma pagal 3.9.1 skirsnį.

Pagal gaminių bandymą privalomų išbandyti gatavų bakų skaičius: visi.

4.2.11.2. Procedūra

Bakas turi būti kruopščiai išdžiovintas ir bent 3 minutes veikiamas nuotėkio tikrinimo dujomis, kol bako slėgis padidės iki vardinio darbinio slėgio.

Atliekant gaminių partijos bandymą, taikoma IV.3.9 lentelės 6 aiškinamojoje pastaboje nustatyta bandymų seka.

4.2.11.3. Reikalavimas

Jeigu nustatomas nuotėkis per plyšius, poras, nesandarias vietas ar dėl panašių defektų, bakas turi būti atmetamas. Skverbimosi per sienelę protėkis pagal 4.2.12 skirsnį nelaikomas nuotėkiu.

4.2.11.4. Rezultatai

Bandymo rezultatai pateikiami bandymo santraukoje, kaip nurodyta EB tipo patvirtinimo liudijimo papildyme (žr. II priedo 2 dalį). Nuotėkio srauto reikalavimas taikomas tiems bandymams, kuriuos atliekant naudojamas tik 100 % vandenilis. Kitų dujų arba dujų mišinių nuotėkio srautai turi būti perskaičiuojami į lygiavertį nuotėkio srautą, kuris nustatytas 100 % vandeniliui.

4.2.12. Skverbties bandymas

4.2.12.1. Atranka

Bandymas taikomas tik 4 tipo bakams.

Pagal tipo patvirtinimo bandymą privalomų išbandyti gatavų bakų skaičius: 1.

4.2.12.2. Procedūra

Atliekant šį bandymą specialus dėmesys turi būti skiriamas saugai.

Bakas turi būti išbandytas šia seka:

a) naudojant vandenilio dujas slėgis didinamas tol, kol jo vertė pasiekia vardinio darbinio slėgio vertę;

b) bakas dedamas į 15 °C±2 °C temperatūros uždarą sandarią kamerą ir 500 valandų stebima, ar nebus nustatyta skverbties požymių, arba tol, kol bent 48 valandas bus išlaikyta pastovi būsena.

4.2.12.3. Reikalavimai

Pastovusis skverbties srautas turi būti mažesnis kaip 6,0 Ncm3 vandenilio per valandą, skaičiuojant bako vidinio tūrio litrui.

4.2.12.4. Rezultatai

Pastoviojo skverbties srauto vertės pateikiamas bandymo santraukoje, kaip nurodyta EB tipo patvirtinimo liudijimo papildyme (žr. II priedo 2 dalį).

4.2.13. Sukamojo momento bandymas

4.2.13.1. Atranka

Bandymas taikomas tik 4 tipo bakams.

Pagal tipo patvirtinimo bandymą privalomų išbandyti gatavų bakų skaičius: 1.

Pagal gaminių partijos bandymą privalomų išbandyti gatavų bakų iš kiekvienos gaminių partijos skaičius: pagal 3.9.1 skirsnį.

4.2.13.2. Procedūra

Bakas turi būti išbandytas šia seka:

a) bako korpusas taip įtvirtinamas, kad nesisuktų;

b) abu bako įvorės galai veikiami sukamojo momento, kuris du kartus didesnis už gamintojo nurodytą vožtuvo arba slėgio ribotuvo montavimo sukamąjį momentą; pirma sukama srieginės jungties įsukimo kryptimi, paskui šios jungties išsukimo kryptimi ir galiausiai dar kartą sukama jungties įsukimo kryptimi;

c) jeigu siekiama gauti tipo patvirtinimą, atliekami šie bandymai: i) nuotėkio tikrinimas pagal 4.2.11 skirsnį; ii) sutrūkimo bandymas pagal 4.2.1.2 ir 4.2.1.3 skirsnius.

Atliekant gaminių partijos bandymą, taikoma IV.3.9 lentelės 6 aiškinamojoje pastaboje nustatyta bandymų seka

4.2.13.3. Reikalavimas

Siekiant gauti tipo patvirtinimą, bakas turi atitikti nuotėkio tikrinimo ir sutrūkimo bandymo reikalavimus.

Atliekant gaminių partijos bandymą, bakas turi atitikti nuotėkio tikrinimo reikalavimus.

4.2.13.4. Rezultatai

Taikyta sukamojo momento vertė, nuotėkio tikrinimo ir trūkimo slėgio vertė turi būti pateikiama bandymo santraukoje, kaip nurodyta EB tipo patvirtinimo liudijimo papildyme (žr. II priedo 2 dalį). Nuotėkio srauto reikalavimas taikomas tiems bandymams, kuriuos atliekant naudojamas tik 100 % vandenilis. Kitų dujų arba dujų mišinių nuotėkio srautai turi būti perskaičiuojami į lygiavertį nuotėkio srautą, nustatytą 100 % vandeniliui.

Per visą bako naudojimo trukmę gamintojas turi saugoti dokumentus, kuriuose nurodomi rezultatai.

4.2.14. Vandenilio dujų ciklo bandymas

4.2.14.1. Atranka

Bandymas taikomas 4 tipo bakams ir 3 tipo bakams su virinamojo metalo įdėklais.

Pagal tipo patvirtinimo bandymą privalomų išbandyti gatavų bakų skaičius: 1.

4.2.14.2. Procedūra

Atliekant šį bandymą specialus dėmesys turi būti skiriamas saugai.

Bakas turi būti išbandytas toliau nurodoma seka.

a) naudojant vandenilio dujas bakas veikiamas slėgio, kurio dydis nuo ≤ 2,0 MPa iki ≥ vardinio darbinio slėgio, ciklais, kurių skaičius turi būti 1 000 ciklų. Pripildymo trukmė neturi būti ilgesnė nei 5 minutės. Ventiliuojant temperatūros vertė neturi viršyti 2.7.5 skirsnyje nustatytų verčių;

b) nuotėkio tikrinimas pagal 4.2.11 skirsnį.

Bakas supjaustomas ir įdėklas, įdėklo ir (arba) galinės įvorės jungtis patikrinama, ar nebus nustatyta kokių nors irimo požymių, pvz., nuovarginio pleišėjimo arba elektrostatinio išlydžio.

4.2.14.3. Reikalavimas

Bakas turi atitikti nuotėkio tikrinimo reikalavimus.

Įdėklas ir įdėklo arba galinės įvorės sąsaja turi būti be jokių irimo požymių, pvz., nuovarginio pleišėjimo arba elektrostatinio išlydžio.

4.2.14.4. Rezultatai

Bendroji nuotėkio srauto vertė pateikiama bandymo santraukoje, kaip nurodyta EB tipo patvirtinimo liudijimo papildyme (žr. II priedo 2 dalį).

4.2.15. HIDRAULINIS BANDYMAS

4.2.15.1. Atranka

Bandymas taikomas visų tipų bakams.

Pagal gaminių bandymą privalomų išbandyti gatavų bakų skaičius: visi.

4.2.15.2. Procedūra ir reikalavimas

a) bakas turi būti veikiamas slėgiu, kurio dydis ≥ 1,5 karto viršija vardinį darbinį slėgį. Jokiomis aplinkybėmis slėgis neturi būti didesnis už savaiminio apspaudimo slėgį;

b) slėgis turi būti taikomas bent 30 sekundžių, kad bakas iki galo išsiplėstų. Jeigu, sugedus bandymo įrangai, slėgio neįmanoma taikyti, bandymą leidžiama pakartoti, tačiau šiuo atveju turi būti taikomas 0,7 MPa padidintas slėgis. Leidžiama atlikti ne daugiau kaip du pakartotinius bandymus;

c) 1, 2 arba 3 tipo bakų gamintojas turi nurodyti atitinkamą liekamojo tūrio padidėjimo, veikiant bandymo slėgiui, ribinę vertę, tačiau liekamasis tūrio padidėjimas jokiu atveju neturi būti didesnis kaip 5 % suminio tūrio padidėjimo, išmatuoto veikiant bandymo slėgiui. Liekamasis tūrio padidėjimas – liekamasis tūrio padidėjimas pasibaigus slėgio poveikiui;

d) 4 tipo bakų gamintojas turi nurodyti atitinkamą tampriosios deformacijos, veikiant bandymo slėgiui, ribinę vertę, tačiau bet kurio bako tampriosios deformacijos vidutinė partijos vertė jokiu atveju neturi būti viršyta daugiau kaip 10 %. Tamprioji deformacija – bendrasis tūrio padidėjimas, iš kurio atimamas liekamasis tūrio padidėjimas (žr. c punktą);

e) visi bakai, kurie neatitinka nurodytos tūrio padidėjimo ribinės vertės, turi būti atmesti, tačiau juos galima naudoti atliekant gaminių partijos bandymą.

4.2.15.3. Rezultatai

Rezultatai pateikiami bandymo santraukoje, kaip nurodyta EB tipo patvirtinimo liudijimo papildyme (žr. II priedo 2 dalį).

Per visą bako naudojimo trukmę gamintojas turi saugoti dokumentus, kuriuose nurodomi rezultatai.

3 DALIS

Vandenilio sistemų sudedamųjų dalių, išskyrus laikyti suslėgtąjį (dujinį) vandenilį pritaikytus vandenilio bakus, reikalavimai

1. ĮVADAS

Šioje dalyje nustatomi vandenilio sistemos sudedamųjų dalių, išskyrus suslėgtąjį (dujinį) vandenilį laikyti skirtus bakus, reikalavimai ir bandymo procedūros.

2. BENDRIEJI REIKALAVIMAI

2.1. Vandenilio sistemos sudedamųjų dalių, išskyrus bakus, tipas turi būti patvirtinamas pagal šioje dalyje nustatytas nuostatas.

2.2. Jeigu šiame reglamente nenustatyta kitaip, išimamosios bakų sistemos jungties, kuri pritvirtinta prie išimamosios bakų sistemos ir transporto priemonės, sudedamosios dalys turi būti laikomos atskiromis sudedamosiomis dalimis.

Sudedamosios dalies, kuri gali liestis su degiaisiais vandenilio ir oro mišiniais, elektriniai komponentai turi būti:

2.3.1. izoliuoti taip, kad sudedamosiomis dalimis, kuriose būna vandenilio, netekėtų elektros srovė;

2.3.2. atskirti nuo:

a) sudedamosios dalies korpuso;

b) bako arba bakų sąrankos.

2.4. Virintinės jungtys, įrengtos prieš pirminį slėgio reguliatorių, turi būti išbandytos hidrauliniu slėgiu, kurio dydis tris kartus viršija vardinį darbinį slėgį, ir neturi sutrūkti. Virintinės jungtys, įrengtos už pirminio slėgio reguliatoriaus, turi būti išbandytos hidrauliniu slėgiu, kurio dydis tris kartus viršija didžiausią leidžiamąjį darbinį slėgį, ir neturi sutrūkti.

3. Techniniai reikalavimai

3.1. Bendrieji reikalavimai

3.1.1. Jeigu šioje dalyje nenurodyta kitaip, visi bandymai turi būti atliekami aplinkos oro temperatūroje.

3.1.2. Taikant šioje dalyje aprašytas procedūras turi būti pasirūpinama, kad nesusidarytų sprogiųjų dujų mišinių.

3.1.3. Atliekant slėgio bandymą ir nuotėkio tikrinimą, bandymo trukmė neturi būti trumpesnė kaip 3 minutės.

3.1.4. Jeigu nenurodyta kitaip, naudojamas bandymo slėgis turi būti matuojamas bandomosios sudedamosios dalies įvade.

3.1.5. Jeigu sudedamoji dalis slėgio veikiama atliekant degalų pripildymo operacijas, turi būti taikomi pripildymo ciklai. Jeigu sudedamoji dalis slėgio veikiama dėl to, kad transporto priemonė yra eksploatuojama, t. y. junginėjami transporto priemonės jungikliai, turi būti taikomi darbo ciklai.

3.1.6. Be toliau nurodomų reikalavimų, gamintojas turi užpildyti visus 4 skirsnyje nurodytus dokumentus ir, pateikdamas tipo patvirtinimo paraišką, įteikti juos kompetentingai institucijai.

3.1.7. Sudedamosioms dalims turi būti taikomos Reglamento (EB) Nr. 79/2009 V priedo lentelėje nurodytos bandymų procedūros. Bandymai turi būti atliekami naudojant sudedamąsias dalis, kurios yra įprastu būdu pagamintų dalių reprezentatyviosios dalys ir paženklintos gamintojo identifikavimo ženklais.

3.1.8. 4.2 skirsnyje nustatytų tų pačių sudedamųjų dalių bandinių bandymai turi būti atliekami ta seka, kaip nurodyta Reglamento (EB) Nr. 79/2009 V priedo lentelėje, jeigu nenurodyta kitaip, pvz., atlikus jungiamųjų detalių atsparumo korozijai bandymą (4.2.1), atliekamas patvarumo bandymas (4.2.2), paskui – hidraulinio slėgio ciklo bandymas (4.2.3) ir galiausiai – išorinio nuotėkio tikrinimas (4.2.5). Jeigu sudedamojoje dalyje nėra metalinių komponentų, tada bandymų seka pradedama nuo pirmojo taikytino bandymo.

3.2. SPECIALŪS REIKALAVIMAI

3.2.1. Turi būti suteiktas bet kokio ilgio lanksčiosios degalų tiekimo linijos atkarpos, kurią galima sulenkti gamintojo nurodytu mažiausiu lenkimo spinduliu, patvirtinimas ir ši linija turi būti surenkama su specialaus tipo jungiamosiomis detalėmis.

3.2.2. Bet koks lanksčiosios degalų tiekimo linijos stiprinamasis tarpsluoksnis turi būti apsaugotas nuo korozijos, t. y. turi būti naudojamas gaubtas arba korozijai atspari stiprinamoji medžiaga, pvz., nerūdijantis plienas. Jeigu naudojamas gaubtas, turi būti užtikrinama, kad tarp sluoksnių neatsirastų burbulų.

3.2.3. Lanksčiųjų degalų tiekimo linijų 1 metro linijos elektros varža turi būti mažesnė kaip 1 megaomas.

Degalų pildymo įrangos profilis turi atitikti 3.2.1–3.2.3 brėž. nustatytus matmenis, tačiau atsižvelgiama į jo vardinį darbinį slėgį; H x reiškia vardinį darbinį slėgį, kurio dydis x MPa esant 15 °C temperatūrai:

3.2.1 brėž.

H35 vandenilio pildymo įtaisas

3.2.2 brėž.

H35HF vandenilio pildymo įtaisas (didelio debito, skirta naudoti komercinėse transporto priemonėse)

3.2.3 brėž.

H70 vandenilio pildymo įtaisas

3.2.5. Pakankamas metalinių vamzdžių plastiškumas turi būti įrodomas pagal standartą ISO 8491 su jais atliekant lenkimo bandymą. Lenkimo spindulys r turėtų būti r ≤ 1,3 karto didesnis už išorinį vamzdžio skersmenį D. Lenkimo kampas α turi būti 180°. Atlikus bandymą neturi būti matoma jokių plyšių. Antraip vamzdžio medžiagos pailgėjimo trūkio taške vertė turi būti bent 30 % prieš šaltąjį formavimą arba bent 14 % po karštojo formavimo.

4. Bandymų procedūros

4.1. Medžiagų bandymai

4.1.1. Suderinamumo su vandeniliu bandymas

4.1.1.1. Atranka

Bandymas taikomas medžiagoms, naudojamoms tam tikroje sudedamojoje dalyje, kurioje medžiaga liečiasi su vandeniliu, išskyrus:

a) aliuminio lydinius, atitinkančius standarto ISO 7866 6.1 ir 6.2 skirsnių reikalavimus;

b) plienus, atitinkančius standarto ISO 9809-1 6.3 ir 7.2.2 skirsnių reikalavimus.

Privalomų išbandyti medžiagos bandinių skaičius: 3.

4.1.1.2. Procedūra ir reikalavimai

a) Metalų, išskyrus pirmiau nurodytuosius, suderinamumas su vandeniliu turi būti įrodytas pagal standartų ISO 11114-1 ir ISO 11114-4 reikalavimus. Antraip gamintojai turi atlikti medžiagų tinkamumo bandymus vandenilio atmosferoje numatomomis eksploatavimo sąlygomis. Remiantis rezultatais projektuojant turėtų būti atsižvelgiama į galimą mechaninių savybių suprastėjimą (plastiškumą, nuovargio stiprį, atsparumą įtrukiui ir t. t.);

b) nemetalų: turi būti įrodytas suderinamumas su vandeniliu.

4.1.1.3. Rezultatai

Bandymų rezultatai pateikiami bandymo santraukoje.

4.1.2. Senėjimo bandymas

4.1.2.1. Atranka

Turi būti išbandyti visi nemetalai, kurie naudojami tam tikroje sudedamojoje dalyje.

Privalomų išbandyti medžiagos bandinių skaičius: 3.

4.1.2.2. Procedūra ir reikalavimai

Atliekant šį bandymą specialus dėmesys turi būti skiriamas saugai.

Bandymas atliekamas pagal ASTM D572 reikalavimus. Bandinys, įkaitintas iki aukščiausios temperatūros, iki kurios pagal 2.7.5.1 skirsnį galima įkaitinti medžiagą, 96 valandas veikiamas deguonimi esant 2,0 MPa slėgiui. Tempiamojo stiprio ir pailgėjimo vertės arba mikrokiečio vertė turi atitikti gamintojo techniniuose reikalavimuose nustatytas vertes. Neturi būti nustatoma matomų bandinių pleišėjimo požymių.

4.1.2.3. Rezultatai

Bandymų rezultatai pateikiami bandymo santraukoje.

4.1.3. Suderinamumo su ozonu bandymas

4.1.3.1. Atranka

Bandymas taikomas elastomerinėms medžiagoms, kai:

a) sandarinimo paviršių tiesiogiai veikia oras, pvz., degalų pildymo įrangos galinį sandariklį;

b) minėtos medžiagos naudojamos lanksčiosios degalų tiekimo linijos dangai.

Privalomų išbandyti medžiagos bandinių skaičius: 3.

4.1.3.2. Procedūra ir reikalavimai

Bandymas atliekamas pagal standarto ISO 1431-1 reikalavimus.

Bandiniai veikiami įtempiu taip, kad jų matmenys padidėtų 20 %; tada jie 120 valandų veikiami 40 C temperatūros oro sąlygomis, kuriomis ozono koncentracija sudaro 0,5 milijoninės dalies.

Neturi būti nustatoma jokių bandinių pleišėjimo požymių.

4.1.3.3. Rezultatai

Bandymų rezultatai pateikiami bandymo santraukoje.

4.2. Sudedamųjų dalių bandymai

4.2.1. Atsparumo korozijai bandymas

4.2.1.1. Atranka

Privalomų išbandyti sudedamųjų dalių skaičius: 3.

4.2.1.2. Procedūra ir reikalavimai

a bandymas: pagal standartą ISO 9227 su metalinėmis sudedamosiomis dalimis atliekamas 144 valandų trukmės bandymas druskos rūku; visos jungtys privalo būti uždengtos ir atitikti minėto standarto reikalavimus.

b bandymas: pagal standartą ISO 6957 su sudedamosiomis dalimis iš vario lydinio taip pat atliekamas panardinimo amoniake bandymas; visos jungtys privalo būti uždengtos ir atitikti minėto standarto reikalavimus.

4.2.1.3. Rezultatai

Bandymų rezultatai pateikiami bandymo santraukoje.

4.2.2. Patvarumo bandymas

4.2.2.1. Atranka

Privalomų išbandyti sudedamųjų dalių skaičius: 3.

4.2.2.2. Procedūros ir reikalavimai

4.2.2.2.1. Sudedamoji dalis išbandoma toliau nurodyta tvarka.

a) Naudojant sausąjį orą, azotą, helį arba vandenilį aplinkos oro temperatūroje sudedamoji dalis veikiama vardiniu darbiniu slėgiu, kurio ciklų skaičius turi būti 96 % bendro bandymo ciklų skaičiaus, kaip nustatyta 4.2.2 lentelėje. Visas bandymo ciklas atliekamas per ne trumpesnį kaip 10 ± 2 sekundės tarpsnį. Kai vožtuvas uždarytas, uždaromojo slėgio vertė, palyginti su sudedamosios dalies vardiniu darbiniu slėgiu, turi sumažėti ne mažiau kaip 0,5 karto. Šioje temperatūroje sudedamoji dalis turi atitikti vidinio ir išorinio nuotėkio tikrinimo reikalavimus (4.2.4. ir atitinkamai 4.2.5 skirsniai).

b) Tada pagal 2.7.5.1 skirsnį mažiausios medžiagos temperatūros sąlygomis sudedamoji dalis veikiama bandymų ciklais, kurių skaičius yra 2 % bendrojo bandymų ciklo skaičiaus, po pakankamai ilgo kondicionavimo šioje temperatūroje, kad būtų užtikrintas šiluminis stabilumas. Šioje temperatūroje sudedamoji dalis turi atitikti vidinio ir išorinio nuotėkio tikrinimo reikalavimus (4.2.4 ir atitinkamai 4.2.5 skirsniai).

c) Tada pagal 2.7.5.1 skirsnį didžiausios medžiagos temperatūros sąlygomis sudedamoji dalis veikiama bandymų ciklais, kurių skaičius yra 2 % bendrojo bandymų ciklo skaičiaus, po pakankamai ilgo kondicionavimo šioje temperatūroje, kad būtų užtikrintas šiluminis stabilumas, ir esant 1,25 karto didesniam vardiniam darbiniam slėgiui. Šioje temperatūroje sudedamoji dalis turi atitikti vidinio ir išorinio nuotėkio tikrinimo reikalavimus (4.2.4 ir atitinkamai 4.2.5 skirsniai)..

4.2.2 lentelė.

Vožtuvų bandymų ciklai

SUDEDAMOJI DALIS BANDYMŲ CIKLŲ SKAIČIUS Automatinis vožtuvas 1,5 karto daugiau už darbo ciklų skaičių arba pripildymo ciklų skaičių pagal 2.7.6 arba 2.7.7 skirsnį, jeigu taikoma vožtuvo naudojimo sąlygomis. Rankinis vožtuvas 100 Atgalinis vožtuvas 2 kartus daugiau už darbo ciklų skaičių arba pripildymo ciklų skaičių pagal 2.7.6 arba 2.7.7 skirsnį, jeigu taikoma vožtuvo naudojimo sąlygomis.

4.2.2.2.2. Jungiamosios detalės

Su jungiamosiomis detalėmis turi būti atliekami 25 prijungimo ir (arba) atjungimo ciklai.

4.2.2.2.3. Lanksčiosios degalų tiekimo linijos

Lanksčiosios degalų tiekimo linijos lanksčiosios atkarpos, prie kurios prijungtos jungiamosios detalės ir kuri turi būti naudojama atliekant toliau nurodytą bandymą, ilgis turi būti apskaičiuojamas taip:

L = 4,142R + 3,57D,

čia:

L = lanksčiosios degalų tiekimo linijos lanksčiosios atkarpos ilgis; R = gamintojo nustatytas mažiausias lenkimo spindulys; D = išorinis lanksčiosios degalų tiekimo linijos skersmuo.

Lanksčioji degalų tiekimo linija sulenkiama, kaip nurodyta 4.2.2 brėž., ir minėtoje padėtyje sujungiama su įtaisu jungiamosiomis detalėmis, su kuriomis ši linija patvirtinama. Vienas lanksčiosios degalų tiekimo linijos galas prisukamas prie stūmoklinio kolektoriaus, kitas – sujungiamas su stacionariuoju kolektoriumi, kuris sujungtas su hidrauliniu įtaisu. Naudojant greitai atsidarantį solenoidinį vožtuvą lanksčioji degalų tiekimo linija staigiai veikiama slėgiu, per kurio ciklą slėgis, 1,25 karto didesnis už vardinį darbinį slėgį, būtų išlaikomas 10 ± 1 sekundės (išskyrus lanksčiąsias degalų tiekimo linijas, kurių privalomoji medžiagos temperatūra yra 120 °C; šiuo atveju išlaikomas slėgis turi būti 1,37 karto didesnis už vardinį darbinį slėgį); tada 5 ±0,5 sekundės tarpsniui šis slėgis sumažinamas, kad jo vertė taptų mažiau nei 0,1 karto mažesnė už vardinį darbinį slėgį. Visas bandymo ciklų skaičius turi būti 2 kartus didesnis už pripildymo ciklų arba darbo ciklų skaičių, atsižvelgiant į lanksčiųjų degalų tiekimo linijų naudojimą pagal 2.7.6 arba 2.7.7 skirsnį. Jeigu taikoma, 50 % bandymo ciklų atliekama mažiausioje, kiti 50 % – esant didžiausiai medžiagos temperatūrai pagal 2.75.1 skirsnio reikalavimus.

Hidraulinio slėgio ciklus papildo išlinkio ciklai. Išlinkio dydis turi būti 6 ± 2 % hidraulinio slėgio ciklo dydžio. Taip užtikrinama, kad lanksčiosios degalų tiekimo linijos konfigūracija kiekvienu kitu ciklo impulso tarpsniu būtų kitokia. Bandomasis įtaisas parodytas 4.2.2 brėž., o A atstumas apskaičiuojamas taip:

A = 1,75R + D

Lanksčiojoje degalų tiekimo linijoje neturi būti nustatoma jokių matomų pažeidimo požymių.

4.2.2 brėž.

Išlinkio impulso bandomasis įtaisas

4.2.2.2.4. Slėgio reguliatoriai

a) Slėgio reguliatorius sujungiamas su šaltiniu, iš kurio esant vardiniam darbiniam slėgiui tiekiamos nuotėkio tikrinimui atlikti reikalingos dujos, ir tada veikiamas slėgio ciklais, kurių skaičius sudaro 95 % darbo ciklų skaičiaus, kaip nustatyta pagal 2.7.7 skirsnį. Vienas ciklas - dujų srauto tekėjimas, kol susidaro stabilus išvadinis slėgis, tada už slėgio reguliatoriaus sumontuotu greitai užsidarančiu vožtuvu dujų srautas sustabdomas, kol sukuriamas stabilus blokavimo slėgis. Po šių ciklų slėgio reguliatorius turi atitikti aplinkos oro temperatūroje atliekamų vidinio ir išorinio nuotėkio tikrinimų reikalavimus (4.2.4 ir atitinkamai 4.2.5 skirsniai).

b) Slėgio reguliatoriaus įvadas turi būti veikiamas ne daugiau kaip 0,5 vardinio darbinio slėgio ciklais, kurių skaičius sudaro 1 % darbo ciklų skaičiaus. Užbaigus šiuos slėgio ciklus slėgio reguliatorius turi atitikti aplinkos oro temperatūroje atliekamų vidinio ir išorinio nuotėkio tikrinimų reikalavimus (4.2.4 ir atitinkamai 4.2.5 skirsniai).

c) a punkte aprašyta veikimo ciklais procedūra turi būti pakartota pagal 2.7.5.1 skirsnį esant didžiausiai medžiagos temperatūrai ir 1,25 karto už vardinį darbinį slėgį didesniam slėgiui, kurio ciklų skaičius sudaro 1 % darbo ciklų skaičiaus. Užbaigus šiuos slėgio ciklus slėgio reguliatorius turi atitikti esant didžiausiai medžiagos temperatūrai atliekamų vidinio ir išorinio nuotėkio tikrinimų reikalavimus (4.2.4 ir 4.2.5 atitinkamai skirsniai).

d) b punkte aprašyta veikimo ciklais procedūra turi būti pakartota pagal 2.7.5.1 skirsnį esant didžiausiai medžiagos temperatūrai ir 1,25 karto už vardinį darbinį slėgį didesniam slėgiui, kurio ciklų skaičius sudaro 1 % darbo ciklų skaičiaus. Užbaigus šiuos slėgio ciklus slėgio reguliatorius turi atitikti esant didžiausiai medžiagos temperatūrai atliekamų vidinio ir išorinio nuotėkio tikrinimų reikalavimus (4.2.4 ir 4.2.5 atitinkamai skirsniai).

e) a punkte aprašyta veikimo ciklais procedūra turi būti pakartota esant minimaliai medžiagos temperatūrai pagal 2.7.5.1 skirsnį ir naudojant vardinį darbinį slėgį, o ciklų skaičius sudaro 1 % darbo ciklų skaičiaus. Užbaigus šiuos slėgio ciklus slėgio reguliatorius turi atitikti esant mažiausiai medžiagos temperatūrai atliekamų vidinio ir išorinio nuotėkio tikrinimų reikalavimus (4.2.4 ir 4.2.5 atitinkamai skirsniai).

f) b punkte aprašyta veikimo ciklais procedūra turi būti pakartota pagal 2.7.5.1 skirsnį esant minimaliai medžiagos temperatūrai ir esant vardiniam darbiniam slėgiui, kurio ciklų skaičius sudaro 1 % darbo ciklų skaičiaus. Užbaigus šiuos slėgio ciklus slėgio reguliatorius turi atitikti esant mažiausiai medžiagos temperatūrai atliekamų vidinio ir išorinio nuotėkio tikrinimų reikalavimus (4.2.4 ir 4.2.5 atitinkamai skirsniai).

4.2.2.2.5. Slėgio ribotuvas

a) Šliaužties bandymas Slėgio ribotuvai turi būti veikiami hidrostatiniu slėgiu, kurio vertė 1,25 karto didesnė už vardinio darbinio slėgio vertę, ir 500 valandų laikomi temperatūroje (TL), kuri apskaičiuojama pagal šią lygtį: TL – T (0,057) (0,34 log(T/Tf)), čia TL = bandymo temperatūra, °C; Tf = slėgio ribotuvo aktyvavimo temperatūra, °C; T = 82 °C; Logaritmo pagrindas yra 10. Neturi būti aptikta slėgio ribotuvų deformacijos, kurią sukėlė šliaužtis, požymių; atlikus minėtą bandymą, šie įtaisai turi atitikti vidinio nuotėkio tikrinimo reikalavimus (4.2.4 skirsnis).

b) Aktyvavimo temperatūra Užbaigus a punkte nurodytą šliaužties bandymą, naudojant sausą orą, azotą, helį arba vandenilį slėgio ribotuvuose slėgis didinamas tol, kol jo vertė tampa lygi vardinio darbinio slėgio vertei. Tada slėgio ribotuvai veikiami didėjančios temperatūros ciklu; temperatūra pradedama didinti nuo aplinkos oro temperatūros, didinimo sparta neturi viršyti 10 C per minutę, kol užtikrinama nustatyta aktyvavimo temperatūra (atimama 10 °C), kuri didinama ne didesne kaip 2 °C sparta, kol slėgio ribotuvas aktyvuojamas. Aktyvavimo temperatūra turi atitikti gamintojo nustatytą aktyvavimo temperatūros intervalą ±5 %. Slėgio ribotuvui įsijungus neturi būti nustatoma jokių jo skilimo požymių.

4.2.2.2.6. Slėgio ribojimo vožtuvas

Slėgio ribojimo vožtuvui taikomi 25 slėgi ciklai. Bandymo ciklas – slėgio ribojimo vožtuvo veikimas aktyvavimo slėgiu, kol slėgio ribojimo vožtuvas atsidarys ir išleis dujas. Kai slėgio ribojimo vožtuvas ima leisti dujas, įvadinis slėgis sumažinamas, kad slėgio ribojimo vožtuvas vėl užsidaro. Ciklo trukmė turi būti 10 ± 2 sekundės. Galutinio ciklo aktyvavimo slėgis pateikiamas ataskaitoje ir turi atitikti gamintojo nustatytą aktyvavimo slėgį (atitikties intervalas ±10 %).

4.2.2.2.7. Degalų pilstymo įtaisai

Degalų pilstymo įtaisai veikiami prijungimo ir (arba) atjungimo ciklai, kurių skaičius tris kartus didesnis už pripildymo ciklų skaičių, apskaičiuotą pagal 2.7.6 skirsnį. Taikant kiekvieną ciklą degalų pildymo įranga veikiama slėgiu, 1,25 karto didesniu už vardinį darbinį slėgį.

4.2.2.2.8. Vandenilio jutikliai

Jeigu jutiklis turi būti įmontuotas į vandenilio sistemos sudedamąją dalį ir jeigu jis veikiamas tuo pačiu skaičiumi darbo ciklų arba pripildymo ciklų, su juo turi būti atliekamas toks pats patvarumo bandymas, koks taikomas vandenilio sistemos sudedamajai daliai, kurioje jis sumontuotas.

4.2.2.2.9. Išimamosios bakų sistemos jungtis

Išimamosios bakų sistemos jungčiai taikomi prijungimo ir (arba) atjungimo ciklai, kurių skaičius tris kartus didesnis už pripildymo ciklų skaičių, apskaičiuotą pagal 2.7.6 skirsnį. Taikant kiekvieną ciklą išimamosios bakų sistemos jungtis veikiama slėgiu, kurio vertė 1,25 karto didesnė už vardinio darbinio slėgio vertę. Po minėtų procedūrų išimamosios bakų sistemos jungtis turi atitikti išorinio nuotėkio tikrinimo reikalavimus (4.2.5 skirsnis) – tiek tuomet, kai prie transporto priemonės pritvirtintos išimamosios bakų sistemos jungties dalys yra sujungtos su šios jungties dalimis, pritvirtintomis prie išimamosios bakų sistemos, tiek tuomet, kai jos yra atjungtos.

4.2.2.3. Rezultatai

Bandymo rezultatai pateikiami bandymo santraukoje.

4.2.3. Hidraulinio slėgio ciklinis bandymas

4.2.3.1. Atranka

Privalomų išbandyti sudedamųjų dalių skaičius: 3.

4.2.3.2. Procedūra ir reikalavimai

4.2.3.2.1. Slėgio ribotuvai

Slėgio ribotuvai veikiami 1,5 karto už pripildymo ciklų skaičių, apskaičiuotą pagal 2.7.6 skirsnį, didesniu pripildymo ciklų skaičiumi esant mažiausiai ir didžiausiai medžiagos temperatūrai, nustatytai pagal 2.7.5.1 skirsnį.

Slėgis periodiškai keičiamas nuo 2 MPa iki 1,25 karto už vardinį darbinį slėgį didesniu slėgiu; slėgio didinimo sparta neturi viršyti 6 ciklų per minutę, išskyrus tuos atvejus, jeigu bandymas atliekamas esant mažiausiai medžiagos temperatūrai ir kai didžiausias bandymo slėgis lygus vardiniam darbiniam slėgiui.

Jeigu slėgio ribotuve naudojamas lydusis metalas, neturi būti matoma jokių požymių, kad šis metalas buvo išspaustas iš pirminės savo vietos.

4.2.3.2.2. Sudedamosios dalys, išskyrus slėgio ribotuvus

Prieš pradedant toliau aprašytą ciklinį bandymą sudedamosios dalys turi būti veikiamos hidrauliniu bandymo slėgiu, kurio vertė 1,5 karto viršija vardinio darbinio slėgio vertę, arba di